text:
Stutt eftir, at tað í tíðindaskrivið í gjár varð kunngjørt, at australski Lyle Shelton kemur til Føroya at stuðla siðbundna hjúnabandinum, legði portal.fo ein stubba út, sum varð kallaður, “Vil skiljast frá konuni um hjúnabandslógin verður broytt”.
Greinin bygdi á eina misskiljing av eini eitt sindur provokerandi, men viðkomandi viðmerking, sum Lyle Shelton hevði havt á munni í australsku miðlunum. Tað var Nick Jensen – ið eins og Shelton hevur samband við Australian Christian Lobby – sum hevði sagt, at verður hjúnabandslógin í landinum broytt og gjørd kynsneutral, so fóru hann og konan at umhugsa at lata seg skilja. Spurdur, um hann tók undir við hesum, segði Shelton, at tað gjørdi hann.
“Tá ið kallkyn og kvennkyn, maður og kona, verða tikin burtur, so hevur tað sjálvandi ávirkan á hjúnabandssáttmálan, sum fleiri av okkum vórðu gift undir. Tað er eitt sindur sum at spæla fótbólt við australskum reglum og hálvan veg í dystinum at broyta tær til útlendskar,” segði Shelton tá við news.com.au.
Tá ið Arni Zachariassen frá Ja til hjúnabandið tosaði við Lyle Shelton í morgun, tók hann aftur í somu mynd.
“Tá ið eg giftist afturi í 1993, var hjúnabandið ímillum ein mann og eina konu,” greiddi hann frá. “Nú eru spælireglurnar broyttar. Og tað, vit royndu at siga ígjøgnum miðlarnar, var, at um tú broytir spælireglurnar, so broytir tú mítt hjúnaband.”
“Merkir mín hjúnabandsváttan tað sama, sum hon gjørdi í 1993? Tað er greitt, at tað ger hon ikki.”
Men ætla Lyle og kona hansara, Wendy, veruliga at skiljast? Nei, er svarið.
“Kona mín vil tíbetur ikki, at vit skiljast, heldur ikki orsakað av hesum. So eg má siga, at mítt hjúnaband er í góðum hondum.”
Endamálið var at fáa fólk at hugsa. Til hetta endamál varð tikið til eitt sindur av provokatión og skemti. Men spurningurin um at broyta hjúnabandið er álvarsamur.
“Tað, sum vit vildu vísa fólki, var, at uttan mun til propagandaið frá hinari síðuni, har tey ferð eftir ferð siga, at tað ikki fer at ávirka parlagið hjá nøkrum øðrum, tað hevur ongar avleiðingar, ikki fyri børn og ikki fyri talufrælsið – so er tað alt skeivt. Tað hevur djúptøknar avleiðingar, tá ið tú broytir tað, sum hjúnaband merkir,” sigur Shelton at enda.
“Um hjúnabandið ikki er ímillum ein mann og eina konu, hvat er so virðið í míni hjúnabandsváttan? Hetta eru viðurskifti, vit mugu hugsa leingi og væl um.”
Lyle Shelton og konan fara altso ikki at skiljast, um nakar ivast. Er hetta ikki nóg greitt, so verður góður møguleiki at spyrja Lyle Shelton um tað ella eitthvørt annað ivamál, sum hevur við hjúnabandið og tess avbjóðingar í dag at gera. Hann fer at halda almennan fyrilestur um evnið, “Hvat ‘javnrættindi’ kosta samfelagnum” í Skúlanum við Løgmannabreyt sunnudagin 13. desember kl. 15.30.
Í morgin kemur øll samrøðan við Lyle Shelton út á hesi síðuni.


c: text/html

text:
Skúta kemur í skútunnar stað
vinna21-11-2017 - 19:14 - Jóanis Nielsen
Nú tað skilst, at Miðflokkurin hevur gjørt nýggja skútu út at bjarga manningini á teirri søkkandi samgonguskútuni, stendur man smá-spyrjandi á síðulinjuni.
Fær Sonja ikki ein kjans við nýggju samgonguni? Koma Michelsen og Hammer við eisini? Um ikki, hvussu telja vit so uppí 17? Verður ein fólkaatkvøða um hjúnabandslógina? Verða enn fleiri broytingar gjørdar við fiskivinnuuppskotið? Fara Framsókn, og kanska serliga Tjóðveldi, at góðtaka fleiri broytingar? - Ja, nógvir eru spurningarnir!
Miðflokkurin hevur fleiri ferðir verið frammi og sagt, at talan er ikki um at víðka verandi samgongu, men at gera eina nýggja. Men, sum vit hava sæð í seinastuni, so er ein samgonga ikki bert samansett av flokkum, men eisini persónum; og líkamikið hvussu man profilerar tað, so verða tað somu persónar (meir ella minni) sum mynda nýggju samgonguna.
Eg loyvi mær at ivast stórliga í, um hesir persónar eru samdir í kjarnuvirðunum hjá Miðflokkinum. Og sum eg havi skilt, so hava flestu etisku liberalu flokkarnir sagt, at tað er upp til hvørt einstaka tingfólk, hvussu tað stemmar, tá ið tað kemur til etisk mál.
Formaður Miðfloksins hevur sagt, at tey vilja rætta upp á tað, sum er gjørt skeivt – serliga tey andaligu, etisku og moralsku málini. Men eg dugi so ikki at síggja hvussu hetta skal fremjast, um tað omanfyristandandi passar.
Mín áheitan til Miðflokkin er, at ikki gera sær sjálvum eina bjarnatænastu. Latið hesa samgonguna, sum hevur tikið so nógvan sjógv inn, søkka!

robotstxt: allowed

filter: keep


text:
Mynd: Janus Ortind. MFS hevur higartil í ár skipað fyri tiltøkum, har vit varpa ljós á Føroyar og føroysk viðurskifti. MFS er felagið hjá teimum lesandi, og vilja vit tí altíð geva tiltøkum okkara ein lestrarligan dám. Skráin higartil í ár hevur verið hendan:
Tiltøk í Tórshavn 11. mars - Seturskafé á Hvonn har vit tosaðu við Unga Sjálvstýri 18. mars - Seturskafé á Hvonn har vit tosaðu við Unga Tjóðveldi. 24. mars - Kjakfundur í Miðlahúsinum ”Hvussu bróta vit óndu ringrásina”. 25. mars - Seturskafé á Hvonn har vit tosaðu við Unga Samband. 1. apríl - Seturskafé á Hvonn har vit tosaðu við Ung fyri Miðflokkin. 8. apríl - Seturskafé á Hvonn har vit tosaðu við Sosialistisk Ung. 15. apríl - Seturskafé á Hvonn har vit tosaðu við HUXA.
Tiltøk í Keypmannahavn 4. februar - PISA-kanningin. Umboð fyri allar teir politisku flokkarnar viðgjørdu úrslitini av PISA-kanningini. 18. februar - Føroyar, dýrasta land í Evropa. Heri á Rógvu greiddi frá, hvussu kostnaðarstøðið er í Føroyum í mun til restina av Evropa. 18. mars - Eru Føroyar um at kvalast av demokrati? Sjúrður Skaale og Flóvin Eidesgaard í hólmgongu um demokratisku viðurskiftunum í Føroyum.
Komandi tiltøk MFS vil halda á fram at skipa fyri tiltøkum til tey lesandi. Tiltøk, har tey lesandi eru miðpunktið. Tiltøk, har viðkomandi lestrarlig evnir verða viðgjørd, umgjørd og tilgjørd. MFS vil ganga á odda at fremja lestrarumhvørvið hjá teimum lesandi.
Grundarsteinurin í MFS eru tey lesandi sjálvi, og fortreytin fyri væleydnaðum tiltøkum er miðvíst ágrýtni frá teimum lesandi. Bæði reint logistiskt tá ið skipað verður fyri tiltøkum, men eisini tá ið hugskot til tiltøk skulu mennast.
MFS vil tí fegin hoyra frá teimum lesandi sjálvum, hvørji tiltøk kundu verið áhugaverd. Komið við hugskotum, tankastrikum og viðmerkingum. Takið lut í tilgongdini. Komið og fái ávirkan á lestrarumhvørvið. Tykkara luttøka ger munin.
Við kvøðu MFS


text:
- Tíðindi, mentan og ítróttur
Kyndil og VÍF í finalu fyri fyrstu ferð
Leygardagin spæla kvinnurnar hjá Kyndli og VÍF steypafinalu í hondbólti, tað er ikki komið fyri áður.
Spælt hevur verið um steypið síðan 1987. Kyndil og VÍF hava bæði roynt at vinna kappingina tríggjar ferðir.
VÍF var í finaluni fyri fyrstu fer í 1999, og tá eydnaðist eisini vestmenningum at vinna kappingina við sigri á StÍF í finaluni.
Steypasigrar hjá VÍF
Kyndil hevði longu verið í fimm finalum - allar ímóti Neistanum, áðrenn tað eydnaðist at vinna tí fyrstu í 2000.
Steypasigrar hjá Kyndli
Oddalið í landkskappingini í steypafinaluni
VÍF og Kyndil liggja ávikavist nummar eitt og tvey í landskappingini.
Tey hava spælt tríggjar ferðir ímóti hvørjum øðrum í landskappingini, Kyndil hevur vunnið ein og VÍF hevur vunnið tveir.
Hondbóltsfinalur beinleiðis í sjónvarpinum
Kringvarpið vísir finaluna beinleiðis, og aftaná verður mansfinalan víst beinleiðis.
Hóskvøldið verður upptakt til báðar finalurnar í ítróttinum í Degi og viku.
Sí eisini


text:
Orð og lag: Scott Lawrence
Týtt: Meta av Fløtum
Upprunaheiti: Somebody whispered that Jesus loves me
1. Syndin meg bant, tá eg gleðiboð fekk,
hoyrdi um hann, sum á Golgata hekk.
Søt hesi tíðindi ljóðaðu mær,
at syndaskuld mína hann fyri meg bar.
Niðurlag: Onkur mær teskaði: „Gud elskar teg!“
Son sín hann gav, frítt hann ofraði seg,
vildi meg frelsa, frá synd reinsa meg.
Onkur mær teskaði: „Gud elskar teg!“
2. Nú kenni eg henda kærleika við,
Jesus er trúfastur við mína lið.
Sál mín seg gleðir, tað himmal er her,
ja, honum eg fylgi, hvar leiðin enn ber.
3. Nú hesi søgu eg siga vil frá,
Jesusi tæna her foldini á.
Hjástaddur er hann mær á hvørjum stað,
og Jesus mær kærari gerst hvønn ein dag.


text:
Fríggjakvøldið 27. november hava handlar í Handilsmiðdeplinum opið til kl. 22.00.
Øll eru vælkomin til hugnaliga Handilsmiðdepilin, sum longu nú er vakurt pyntaður til jóla. Allan desember mánaða verða hópin av tiltøkum fyriskipaði í økinum. Í sambandi við tunnilsdagin leygardagin 12. desember hava handlarnir opið til kl. 20.00. Hendan dagin vitjar brandbilurin við jólamonnum kl. 16.00. Jólavikan byrjar hósdagin 17. desember og heldur áfram til mikudagin 23. desember. Í Jólavikuni hava handlarnir opið til kl. 20.00 og 23. desember til kl. 22.00. Leygardagin 19. desember kl. 18.00 vitjar jólaskipið Runavíkini, skipið leggur at við bátahylin, beint við økið, har Gomul Jól í Heiðunum er.
Handilsmiðdepilin í Runavíkar kommunu leggur stóran dent á at viðskiftafólk, ið vitja handlarnar í býnum, fáa alt teimum tørvar, bæði tá tað snýr seg um vøru, tænastu og uppliving. Handlarnir í økinum, bjóða í felag eitt sera fjølbroytt úrval av vørum. Handilsmiðdepilin bjóðar øllum vælkomnum til býin, sum osar av handilslívi og mentan.


text:
Ert tú rør- og blikksmiður, ella hevur tú royndir innan HVS arbeiði?
So er møguleiki at gerast partur av Føroya fremsta virki innan grøna orku.
Hjá Demich stremba vit eftir at hvessa okkum vitið, og vit fylgja støðugt við menningini. Vit hava seinastu árini lagt okkum á odda innan grøna orkuøkið, og hava uppbygt nógvar og góðar royndir. Tað veri seg við hitapumpum, sum taka orkuna úr jørðini, luftini og sjógvi, umframt ventilatiónshitapumpum, har vit meta, at stórir vakstrarmøguleikar verða komandi árini.
Demich er ein út við 60 ára gomul fyritøka. Vit hava nógv góð starvsfólk, og komandi árini fáa vit brúk fyri enn fleiri. Vit eru eitt gott og trygt arbeiðspláss við skipaðum arbeiðsumstøðum fyri øll starvsfólk. Útgerðin og maskinurnar hjá Demich eru dagførdar og tíðarhóskandi við nýggjastu tøknini.
Vit bjóða fleiri áhugaverd og spennandi størv við nógvum avbjóðingum, har vit raðfesta tænastu, góðsku og gott handverk í tí, vit gera.
Um teg
Tú ert útbúgvin rør- og blikksmiður, ella hevur líknandi útbúgving og royndir innan vanligt HVS arbeiði. Tú kemur at arbeiða við okkara verkætlanum ymsa staðni í Føroyum. Løn og setanartreytir sambært avtalu.
Vit vænta, at tú ert nærlagdur og ágrýtin, setir kundatænastu og gott handverk í fremstu røð.
Hevur tú spurningar um størvini, ert tú vælkomin at venda tær til Torbjørn Hansen á torbjorn@demich.fo
ella á tel. 350 300.
Tú ert eisini vælkomin at senda okkum eini boð á Facebook
ella støkka inn á gólvið hjá Demich, Stiðjagøta 2.


text:
Heyy fittu damur!
So var næsta video her, juhuu! Hesuferð er tað eitt yndisligt look har fokus er á reyðu varrunum.
Er nakað meira jólaligt enn reyðar varrar? Niks!
Jólafrokostarnir eru av alvor við at fara á rull og tá er stuttligt at gera eitt sindur eyka burturúr. Fyri meg og vinkonurnar er tað líka stuttligt at gera seg klára, sum at verða til sjálva veistluna. Tað er okkurt serligt við at snolla seg saman við vinkonunum og tá vit kenna okkum vakrar gerst kvøldið enn stuttligari.
Hetta er eitt av mínum yndis look’um. Einfalt, klassiskt og yndisligt. Hetta er ein sikkur vinnari og eitt look ið tey flestu kunnu bera.
Her er høvuðsfokus heilt sikkurt á varrunum ímeðan eyguni verða hildin dempaði og rein. Fyri hetta lookið er umráðandi at húðin er jøvn og sløtt. Skuggarnir eru flótandi og sum heild er hetta eitt bleytt og kvinnuligt look.
Tær nýtist ikki at nýta júst tey somu produktini, sum eg nýti. Brúka tað tú eigur, men mest umráðandi fyri at fullføra hetta lookið er at tú hevur:
1. Reyða varrastift
2. Ein góðan eyelinara
3. Putur og/ella foundation at skapa skuggar við.
Vónandi kann hetta video’ið geva tær íblástur til títt veistlulook.
M&K


text:
Eg elski summar og at kunna vera í summarkjólum, tunnum jakkum og løttum skóm. Men tíðin gongur skjótari enn vit klára at fylgja við og nú er heyst! Heystið er eisini deiligt. Tað er kaldari uttanfyri og alt kennist eitt sindur meira intimt og hugnaligt. Kvøldini eru blivin eitt lítið sindur myrkari og teppini verða tikin fram. Sendingarnir í sjónvarpinum eru eitt sindur betur og fyri mítt viðkomandi drekki eg væl fleiri koppar av heitum kakao og chai latte. Tað er faktiskt slett ikki so galið.
Tað er ikki bara veðrið og huglagið hjá okkumsum broytist. Mótin og rákið fylgir eisini við. Eg havi gjørt eina kollagu við mótapløggum, sum eru inn í vetur, sum eg kundi funnið uppá at farið í. (tú kanst gera tína egnu kollagu ella fáa íblástur á http://www.polyvore.com )
Eg haldi tað verða stuttligt at fylgja við hvussu mótin flytir seg og eg havi longu sæð hvørjir litir prýða vindeyguni á gongugøtuni her í Aarhus. Tveir litir sum í hvussu er gera nógv um seg. Teir eru bordeauxreytt og tann myrkagrøni army liturin. MUMS! lekkrir og vakrir litir at kasta seg í. So skulu vit eisini í aftur stilvarnar. Helst uppum knæ, men eisini undir og uppá hálvan tjúkkan. Pelsar eru eisini aftur at síggja og nógv av “tan”, “nude” og “krem” litunum, sum vit eisini sóu nógv til í vetur. “Choker hálsketan” er eitt must, fyri at fáa eitt fullkomi look.
Eg fái ofta eina kenslu av, at eg um hesa tíðina mangli nøkur grundleggjandi pløgg til klædnaskápið. Tað sum altíð er gott at eiga, eru góð pør av skóm, sum kunnu setast saman við nógvum ymiskum settum. So tað fór eg á jagt eftir í dag.
Eg var og vitjaði fólk í gjár og skuldi í føðingardagsveistlu um kvøldið, so eg náddi ikki míni vanligu ørindir í gjár. Men tað sum eg ikki fái ornað leygardag í Aarhus, tað nái eg ofta sunnudag. Tað er ikki sum í Føroyum, har alt eg lukkað og tað sum dagurin oftast fer við (hjá mær í øllum førum) er at eta.
Ein “outlet messa” hevur verið her um vikuskiftið og eg helt at hana mátti eg vitja. Onkuntíð finna eg góð tilboð, og tað veit denn um tað ikki hendi aftur í dag! Haha… eg helt at nú mátti eg ogna mær onkrar góðar skógvar til heystið og veturin. Og jú mín sann. Eg fann ikki minni enn tvey pør!! Einar góðar svartar stuttar stylvar, við einum góðum hæli, sum eg altíð kann brúka. So fall eg pladask fyri hesum fittu lekkru stilvunum upp um knæ, sum eg fari at brúka mest til kjólar osf. Nú hooopi eg bara at teir eisini eru góðir at verða í. Tað má eg so fara at kanna komandi dagarnar.
Mær dámar sooo væl heystmótan í ár, so eg gleði meg at fáa onkur nýggj pløgg í skápið. Eg burdi kanska eisini umhugsað at fingið okkurt út her frá, so tað er pláss til tað nýggja.
Vónandi hava tit haft eitt gott vikuskifti og eru klár til eina nýggja viku í morgin.
M&K


text:
Seinastu tíðindi
Vit skulu minna á, at Strok boðaði frá í fjør, at nýggja haldaraskipanin førir við sær, at framyvir eru øll haldarar til tey siga…
Vikuætlanin liggur nú á heimasíðuni. Hon er at finna undir teiginum vikuætlan niðanfyri ella undir flokkinum, sum tit ynskja at sí…
Tiltøk
Um skúlan
Møguleikarnir eru góðir til læring og spæl, bæði úti og inni. Frammanfyri skúlan hava vit eitt framúr gott spælipláss, aftanfyri hava vit eina av teim nýggjastu ítróttarhallunum í Føroyum og við endan av skúlanum hava vit øðrumegin svimjihøll og hinumegin sparkivøll. Um vit fara eitt sindur út um øki, hava vit sjógv, á, fjøll, Deyvahyl, sum man kann svimja í og viðarlundina.
Ella í stuttum - meira enn flestu av heimsins íbúgvum klára at droyma um.


text:
Um okkum
Søgan:
Vælvera
Fitness opnaði fyrstu ferð sínar dyr tann 1. oktobur 2010 í Runavík
og síðani hava vit opna venjingarmiðstøðir í Tórshavn í 2011, í
Vestmanna í 2013 og í Vági í 2015.
Okkara mál:
Vit miðja
eftir at skapa eitt gott venjingarumhvørvið fyri allar aldurbólkar,
ung sum gomul. Soleiðis at vit kunnu hjálpa tær at fáa eina betur
vælveru og ein lættari gerandisdag. Fyri at røkka flestu
føroyingum, hava vit eisini miðja okkum eftir at hava eina stóra og
breiða holdplan, sum til ber.
Vit miðja
eisini eftir at skapa eitt trygt og álítandi venjingarumhvørvið til
allar aldursbólkar. Hetta gera vit við millum annað, at bjóða
okkara limum venjingarvegleiðing og venjingarætlanir, alt uttan
meirkostna. Hetta merkir at øll kunnu fáa eina venjingarætlan, sum
leggur dent á tørvin og ynskini hjá tí einstaka.
Tað
týdnigarmesta fyri okkum er, at tú sum limur, nýggur ella gamal
limur, kennur teg vælkoman og væl tilrættis í okkara venjingarhølum
og at tú venur ímóti akkurát tínum máli. Tí eggja vit altíð okkara
limum til, at leypandi venda seg til okkara starvsfólk, soleiðis at
tit kunnu fáa venjingarætlanir dagførdar, nýggjar venjingar og
íblástur.
Vitja
Facebook síðu okkara her:
Vælvera Fitness - nógv
meira enn bert venjing.


text:
Eg hevði hug at forkela mína húð áðrenn Ólavsøku, og skundaði mær inn á nethandilin hjá THE BODY SHOP. Har fann eg millum annað, hesa andlitsmaskuna. Eg royndi hana beinan veg, og húðin virkaði so frísk aftaná. Hesa kann man brúka... Continue reading →
Eru tit klárar til ólavsøkuna? Nú nærkast, og hóast tjóðarbúnin hjá okkum er sera vakur í sær sjálvum, so ger tað ikki heildina verri, um smynkan eisini liggur sum hon skal. Í samstarv við THE BODY SHOP, havi eg í... Continue reading →
Nú er didda blivin tveir mánaðar, (ja, hvar fer tíðin?). Lívið sum mamma og foreldur er fantastiskt, og sum eg skilji á lagnum, hava vit eitt sera lætt barn. Didda er so góð og glað, hon elskar at verða mitt... Continue reading →
Nýggja køkan, sum er at finna í tilboðsblaðnum hjá Á blaðnum. Ert tú til sjokulátu, so er hendan ordiliga lekkur. Nøtubotnurin hóskar sera væl til tað søta, og gevur heildini eitt lekkurt bit. Nøtubotnur: 100 g mandlur 100 g... Continue reading →
Áhh hesin hitin fær okkum at skríggja eftir onkrum, sum kann køla okkum niður. Hvat er tá betur enn ísur? Hesin ísurin inniber alt tað góða. Tú kanst gera hann í fat, sum á myndini her. Men hann hóskar eisini... Continue reading →
Eg hevði hug til okkurt lekkurt í morgun. Hesir muffurnar eru so lekkrar. Hetta er ein sunnari útgáva, men eg kann ímynda mær, at tað er sera lekkurt at koyra eitt sindur av sjokulátu í (Áhh Vígdis, hetta skal... Continue reading →
Áhh sum mær dámar væl hesa løttu dessertina. Hon er ein sikkur vinnari, sum tey flestu dáma. Hendan dessertin er so løtt at gera, og kann eisini gerast langt frammanundan hon skal borðreiðast. Vit fara bara beint í gongd. ... Continue reading →
Eg vildi fegin hava okkurt fitt og praktiskt til puslikrókin hjá okkum. Nú eg havi verið í barnsburðarfarloyvi, havi eg virkuliga hugnað mær við hesum DIY verkætlaðunum. So ístaðin fyri at keypa hetta, keypti eg heldur toy og seymaði tað... Continue reading →
Føðisøga Endiliga fingu vit okkara elskaðu prinsessu út! Lívið hevur eina heilt nýggja meining, og kærleiksrúsurin streymar ígjøgnum kroppin hvønn dag. Hetta er so fantastiskt, at ongi orð kunnu lýsa mína gleði og kærleika fyri hesum undurfulla barninum (og pápanum,... Continue reading →
Hey tit, ja eg sigi soleiðis, tí tað virkar sum at ein rúm tíð er liðin, síðani eg havi skrivað ein av teimum persónligu bloggunum. Men nakað stórsligið er hent – ja, mín lítla familja hevur fingið ein nýggjan lim.... Continue reading →


text:
Í gjár skrivaðu Svend Lamhauge og Tórbjørn Jacobsen undir sáttmála um nógv umtalaðu útstykkingina í Leitinum í Saltangará, skrivar Runavíkar kommuna á heimasíðuni.
Sp/f RTS Contractors, á Fjøruvegi 7 í Runavík, átti lægsta tilboðið, og eftir at samráðst hevur verið, síðani tilboðini vóru latin inn, komu partarnir ásamt um ein sáttmála í gjár. Sáttmálin kostar Runavíkar kommunu slakar 37 milliónir krónur. Sambært brøðrunum og stjórunum, Svend og Andriasi, er hetta í vavi størsti sáttmálin RTS Contractors nakrantíð hava skrivað undir higartil.
Fyrri parturin skal vera liðugur um eitt gott ár, og alt skal vera liðugt í 2020. Eftir at saðlað varð um frá vinnaraverkætlanini í norðurlendsku arkitektakappingini, tí hon bar ikki á mál, var heitt á Ósbjørn Jacobsen, arkitekt í Syðrugøtu, um at tekna ein býling inn í økið, sum kommunan átti. EM Ráðgeving í Saltangará fór síðani undir at neyvætla, og eftir tað var arbeiðið boðið út.
Runavíkar kommuna sigur, at útstykkingin fer at nøkta tørvin í eina tíð, men kommunan er longu farin undir at fyrireika seg til framtíðina, eftir at grundstykkini í Leitinum eru seld.


text:
1. deild, 5. umfar: HB – TB/FCS/Royn 6-1 Leygardagin kom samansetta liðið TB/FCS/Royn á vitjan í Gundadali. Avsmurdir blivu teir sendir suður aftur. Longu í sætta minutti var Hjalti K. Djurhuus klárur og sendi okkum
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
Royndir gera tað møguligt fyri teg at kenna feilir aftur, næstu ferð tú gert teir.
Oscar Wilde


text:
Granskingargrunnurin skal nú beinanvegin hava dupulta játtan, soleiðis at vit hava 14 mill. kr. á hvørjum ári at granska fyri, heldur enn knappar 7 mill. Seinasta samgongan lækkaði játtanina! Vit mugu finna útvegir fyri at fáa nýggju sløgini av heilivági frá øðrum londum, t.d. Noregi ella Bretlandi, ístaðin fyri úr Danmørk, har tey eftir øllum […]
Ongantíð hevur javnaðarflokkurin verið sambandskari enn júst nú – tað tykist, sum um tey trola so dúgliga eftir sambandsfólki, ið rýma av søkkandi skútuni hjá Kaj Leo, at tey eru vorðin sambandskari enn sambandsflokkurin. Kanska er tað tó bara fyri at sleppa í samgongu við Kaj Leo eftir valið, hvør veit. Hetta átti eg sjálvandi ikki at […]
Mótmæli av ætlaðu byggisamtyktini fyri útbygging av Skansabryggjuni og eystara havnaøki Broytingaruppskot: Byggið eina “landshavn” uttanfyri bygt øki onkustaðni í miðstaðarøkinum – eftir leistinum við Gomlu Rætt. Punkt 1 – Eitt risaídnaðarøki kroystast inn í miðbýin Ætlanirnar eru ikki bert at hava eina lokalhavn fyri Tórshavn/Føroyar, men fyri alt Norðuratlantshav. Hetta ynski er m.a. […]
Fólkaatkvøðuaftan varð skipað fyri altjóða skrúðgongu í Edinburgh, har heitt var á fólk um at hava teirra fløgg við. Nógv fólk luttóku. Fyri okkum var tað rættiliga løgið, at ongin helt talu, men tað tykist óneyðugt at brúka orku uppá talur, tí tey fólk sum komu til hesa gonguna vóru øll fyri sjálvstýri, og nýtast […]
Skal Skotland gerast sjálvstøðugt land – ja / nei! Ein einfaldur spurningur við einum einføldum svari. Sjálvandi JA! – Og hóast veljarakanningar siga, at tað liggur sera javnt, so rokna fólk við at tað verður eitt ja. Nógv fólk hava broytt hugsan seinastu mánaðirnar – men tað eru tey ivandi og tey sum siga nei […]
Haldi at valplakatir eru vorðnar sera keðiligar, alt ov nógv merktar av, at lýsingarfyritøkur reka valstríðið. Eg sakni tær heimamálaðu plakatirnar, og uppaftur meira sakni eg at fáa at vita, hvat ymsu valevnini standa fyri. Sum heild krógva tey seg aftan fyri nøkur slogan hjá flokkinum, og flestu plakatirnar eru hópframleiðsla. Treyðugt so, onkur gullkorn […]
Døpru forsøgnirnar um eitt gamlamannasamfelag í Føroyum um nøkur ár gerast uppaftur daprari av uppskotinum hjá Fólkaflokkinum um at skatta eftirlønargjaldið nú, tí hvør skal gjalda til samfelagið tá flestu borgarar landsins eru pensionistar, ið ikki rinda skatt av síni eftirløn? Fólkaflokkurin roynir seg nú við einum uppskoti um flatskatt. Ljóðar jú tølandi, tí hvør […]
Í hesum døgum reikar ein hópur av valevnum kring alt landið og lovar bæði eitt og annað. Tey flestu eru so sera samd um at vit skulu hava skattalættar, útbúgving, gransking, sjúkrahús… og niðurstøðan tykist vera, at fyri at røkka hesum so skulu vit líka fyrst økja um uttanlandsskuldina, møguliga tøma nakrar grunnar til onkur […]
Ein sera løgin søga í útvarpinum í dag, tá kringvarpið varpaði ljós á hugburðin “Koyr mannarættindini á vestfallið”: Heiðurslønin hjá Nobel ein fyrimunur hjá føroyskum alarum Tað kann gerast ein fyrimunur fyri føroysku alivinnuna, at norska Nobel-nevndin valdi ein kinesiskan andstøðing til at fáa friðarheiðursløn Nobels. Tað fær álvarsligar fylgjur fyri norska útflutningin av laksi til […]


text:
"Kom á 2069!" - Sending 25
Sending um sjóvinnuna.
Prátað verður við Tóra Ásbjørn Matras Holm, dekkara umborð Fuglberg, Mogens Bjartalíð úr egningarskúrinum hjá Kallanes, Kjartan Madsen umborð partrolaran Heykur, Ingvør Dalbø Mikkelsen, Anniku Gleðisheygg og Óla Jákup Tvørfoss frá skrivstovuni hjá Varðanum í Gøtu og Høgna Hansen frá Fiskamarknaðinum á Toftum.
Hetta er ein sending um sjóvinnuna, har m.a. ringt verður til skip við føroyskari manning at frætta frá teimum.
2069 er hvønn fríggjadag klokkan 15:00, endursent leygardag klokkan 02:00 og leygardag klokkan 16:00.
Eivind Jacobsen leggur til rættis.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Landsstýrismaðurin segði ósætt á tíðindafundinum
Hans Joensen: Eg eri ein skuffaður maður
Seldu kvotu og fingu hana aftur
Eru Menningarkvoturnar politiskt útlutaðar?
SU generatiónin í Løgtinginum skilir ikki, at feløgini hava verið í kreppu
Hoyr samrøðuna við skiparan á Klakki: "Vit kunnu fiska óavmarkað í Grønlandi"
Fiskikongar i Norðurhøvum
Møtti ISIS manni í Týsklandi
Nú eru løgreglufólk við hundum á hvørjum týskum sjúkrahúsi
Tað er ikki Tórbjørn Jacobsen, sum er boðin umborð, tað er borgarstjórin í Runavíkar kommunu
Flótidokkin í Hirtshals er koppa
Brátíðindi: Politiið í Føroyum hevur tikið málið upp aftur, viðvíkjandi illgrunasomum deyða
Uppsjóvarkvoturnar eru nógv størri enn ICES tilmælir
Tjóðveldiskabalin
Hoyr stjóran á Vestmanna Fiskavirki, hvussu menningarkvotan skal brúkast
Norðoya Fólkafloksfelag : Landið bløðir og kemur at bløða um vend ikki kemur í nú
Eg haldi veruliga ikki, at Høgni hevur blandað seg uppí viðgerðina av menningarkvotum, nú skotrøðirnar duna.
Tvístøða kjaksending (35) - Øll sendingin
Í India eru 2 gentur hópneyðtiknar og síðan brendar livandi
Hilbert Elisson: Fiskivinna og kvotur
"Líggjas" skal klippast
Í 10 ár havi eg møtt til hvønn einasta tingfund
Fiskurin var svangur, tí nógvir høvdu kíkað
Samherji víðkar virksemi
Samband
Postboks 226
FO-600 Saltangará


text:
Teir 60 rennararnir fingu seg royndar í morgun, tá teir luttóku í sætta umfari í Betri Vetrarkappingini, sum Treysti skipaði fyri norðuri á Fossánesi, har startur og mál var. Renniteinurin er knappar 9 kilometrar og runnið verður bæði á Borðoynni og Viðoynni. Frá Fossánesi og tvær ferðir gjøgnum Hvannasund og einaferð gjøgnum Norðdepli.
Líkindini vóru sera skiftandi. Regn, kavaælingar og nógvur vindur av og á. Hjá monnunum vat tað Eirikur Hansen úr Bragdinum, sum vann ein rættiliga tryggan sigur. Honum næstir komu Dánjal D. Ljosheim úr Hvirluni og Hallur Holm úr Bragdinum.
Hjá kvinnunum var tað Rebekka Fuglø úr Treysti, sum rann seg til ein tryggan sigur frammanfyri liðfelagan Oddvør Josephsen. Á triðjapassi kom Ann-Mari av Skarði úr Bragdinum.
Eirikur Hansen vann tryggan sigur í morgun
Arnfinn, Rebekka og Heini hava sneitt av heim í gjøgnum Norðdepli. Rebekka vann hjá kvinnunum
Strævi í morgun, men hugnaligt, at renna suður eftir fjørugøtuni í Hvannasundi
Ingi Johannesen úr Roysnið vann sín fyrsta sigur í Vetrarkappingini
Myndir, sum Jóannes N. Poulsen tók, eru at finna á hesi slóðini: Betri VK-6 Fossánes 2018
Úrslit Betri VK-6 á Fossánesi 10. feb. kl. 11.00


text:
Fyrsti dystur verður móti VB
16. Sep 2016
Fyrsti dystur verður móti VBHvonn kappingin fer av bakkastokki um vikuskifti. Fyrsti dysturin í hesum kappingarárinum verður millum okkara kvinnulið og VB. Dysturin byrjar kl....
les meir
Skjóta kappingarárið í gongd móti KÍF
16. Sep 2016
Skjóta kappingarárið í gongd móti KÍFUmsíðir byrjar hondbólturin aftur. Hetta kappingarárið verður skotið í gongd í Kollafirði, har okkara besta manslið møtir KÍF kl. 18...
les meir
Limagjald
04. Sep 2016
Limagjald fyri kappingarárið 2016/2017Nú hondbólturin aftur er byrjaður, fara vit at heita á tykkum um at gjalda limagjald. Kostnaður: Vaksin 700 kr....
les meir
StÍF húgvur fáast nú til keyps
21. Aug 2016
StÍF húgvur fáast nú til keypsÍ samband við at gentur 11 (f. 2005) hjá StÍF fara til Partille Cup í Svøríki á sumri 2017, fara...
les meir
Venjingartíðirnar eru ásettar
20. Aug 2016
Venjingartíðirnar eru ásettarNú eru venjingartíðirnar fyri kappingarárið 2016/2017 ásettar.Nærri kunning verður seinni um tilmeldingardag og nær teir ymisku bólkarnir byrja at venja. ...
les meir
Nýggjur venjari kunngjørdur
01. Aug 2016
Nýggjur venjari kunngjørdurStÍF hevur gjørt avtalu við danska Tomasz Zilberberg um at vera høvuðsvenjari hjá monnunum og somuleiðis ein partur av kvinnuliðunum. Harumframt verður hann...
les meir
G10b: Bronsa til StÍF
27. Apr 2016
G10b: Bronsa til StÍFLeygardagin 19. marts skuldu G10b hjá StÍF spæla endaliga umfari í landskappingini. Spenningur var í hásæti, tí nógv kundi broytast í toppinum...
les meir
Leikarin hesa vikuna: Emmy Ingibjørg Sjúrðardóttir Kass
30. Mar 2016
Leikarin hesa vikuna: Emmy Ingibjørg Sjúrðardóttir KassAldur: 18 ár Arbeið/skúli: 2. árið á miðnámsskúlanum á Kambsdali. Pláss á vøllinum: Vinstri- og høgri vongur...
les meir


text:
- Tíðindi, mentan og ítróttur
Innstillaður til Norðurlendsku tónlistarvirðisløn
Føroyski bólkurin Hamferð er innstillaður til norðurlendsku tónlistarvirðislønina í ár. Tað varð kunngjørt í Bergen í gjár.
13 innstillingar eru í ár, Grønland og Áland eru eisini við. Virðislønin er 350.000 kr.
Vinnarin verður kunngjørdur á ársfundinum hjá Norðurlandaráðnum í Oslo 30. oktober.
Í mars kom triðja og nýggjasta fløgan hjá teimum "Támsins likam", og í tí sambandi var ein útseld útgávukonsert í Sjónleikarahúsinum.
Kringvarpið var við, og tú kanst síggja konsertina her.
Les meira um tónlistarvirðislønina her.
Sí eisini


text:
Eitt ferðafólk er dottið í Ravnagjógv
myndir12-06-2018 - 19:34 - Jóanis Nielsen
Fyri løtu síðan var tyrlan eftir einum ferðafólki, sum var dottið í Ravnagjógv, sum vit skilja, so hevði ferðafólkið fingið nakað av skaða og varð tí flutt á landssjúkrahúsið við tyrluni.
Ravnagjógv er tætt heimanfyri Hálsin í Sandavági.
Vit tóku nakrar myndir, tá ið tyrlan fór eftir ferðafólkinum.
Uppdatering: Jóhannus Hansen skrivar á Facebook í kvøld - Áðrenn ov nógvar spekulatiónir koma um hattar óhappi sum hevur verið í Ravnagjógv í kvøld, vil eg bara siga at Reika Adventures hevði EINKI við hattar at gera.
Vónandi kemur viðkomandi fyri seg skjótt.


text:
Atlantsflog og ótollaðar vórur síðani 2011: Nú TAKS-FREE
Dan Klein --- 06.08.2018 - 08:44
Taks hevur síðani 2011 hildið uppá, at Atlantsflog hevur útflýggjað ótollaðar vørur, men tá pressan fór eftir málinum, her í 2015, kom Taks til ta løgnu niðurtøðu, at talan eisini var um ein feil. Er talan um Cowerup...
Grein í Oyggjatíðindum, fríggjadagin, 27. november 2015:
Herfyri avdúkaðu vit, at Taks hevði staðfest gjøgnum innlitsbøn, at Atlantsflog , hevði brotið inn á goymsluna, og at felagið hevur útflýggjað ótollaðar vørur, bæði í 2011, og í 2015, men avleiðingarnar verða hildnar í familjuni.
Hvørki landsstýri, stjóri ella nevnd, hava víst tekin um at rætta uppá ella at viðmerkja gølurnar í flogfelagnum. Vit hava verið í samband við Magna Arge, sum ikki vildi gera viðmerkingar til tíðina, hann var stjóri. Tað vildi Jørgen holme, sum avloysti, Magna, heldur ikki, og tað sama var galdandi fyri hansara nevnd, sum enn situr á skýnum, men við nýggjum stjóra.
Og so kemur tollgølan omaná.
Taks skrivar:
Stutt kunnu vit siga, at av tí at Atlantic Airways er skrásett sum flutningsvirki og ikki sum speditørur, so tollavgreiðir felagið ikki vøru yvirhøvur. Av tí sama eru eingir rykkjarar at geva innlit í, og vit kunnu tískil ikki ganga innlitsáheitan tíni á møti. Tó kunnu vit upplýsa, at í sambandi við innlitsáheitanina, hava vit gjørt ein lista yvir vørur í tíðarskeiðnum 1. januar 2000 til 1. oktober 2015, sum Atlantic Airways hevur útflýggjað og sum ikki eru tollavgreiddar. Talan er um 3 ymiskar sendingar, sum eru komnar til landi tann 28. mars 2011, tann 9. juli 2015 og tann 24. september 2015, sum sambært skipanini hjá TAKS eru útflýggjaðar, hóast tær ikki eru tollavgreiddar.
Meira um tollavgreiðslu, sambært Taks:
Vøra, sum Atlantic Airways innflytur, verður innflutt á manifesti. Tá ið manifestið verður uppsplittað og transmitterað, er tað býtt út á speditørar, og tað eru hesir, sum skulu tollavgreiða vøruna.
Víðari er at siga, at tá ið vøra verður innflutt, ger útlendski veitarin eitt vøruyvirlit til Atlantic Airways og speditørin. Á hesum yvirliti stendur tal og vekt á teimum colli, sum innflutt verða, og hetta yvirlit er grundarlagið undir manifestinum hjá Atlantic Airways.
Tá ið flogfarið er komið í Vágar, kannar felagið, um tann vøra er við, sum stendur á manifestinum. Hvørt vøran verður útflýggjað, áðrenn manifestið er uppsplittað og transmitterað til speditørarnar, er ikki so umráðandi, tí tað eru speditørarnir, sum hava ábyrgd av at tollavgreiða hana.
TAKS: Vit tóku feil
Journalisturin, sum fekk innlit í hetta sermerkta tollmál, fekk seinni boð frá Taks um, at tey høvdu gjørt feil. Atlantsflog hevði kortini ikki útflýggja ótollaðar vørur í 2015.
Har er skil í stovninum, men nú hendir tað, at KvF verður tvingað inn í málið, og setir seg í samband við Oyggjatíðindi, og journalistur haðani nevnmir, at hann vil biðja um alment innlit, og so gonmgur tíðin.
Knappliga fær journalisturin, sum fekk innlit í fráboðanina um Atlantsflog og tollgøluna, enn eina fráboðan í samband við innlitsumbønina:
Vit hava enn einaferð eftirkannað listan yvir vørur í tíðarskeiðnum 1. januar 2000 til 1. oktober 2015, sum Atlantic Airways hevur útflýggjað, og sum ikki vóru tollavgreiddar.
Sagt skal vera frá, at sendingin frá 28. mars 2011 eigur heldur ikki at vera á listanum yvir sendingar, sum eru útflýggjaðar uttan tollavgreiðslu.
Talan er um ein feil frá okkara síðu.
HokusPokus, so var ongin tollgøla longur.
Vit vita hvør flokkur umboðar fíggjarmálaráðið, og har eru tey nærløgd við treytaleysum mannagongdum, og hvørt av sínum.
Atlantsflog og ótollaðar vørur síðani 2011, gjørdust knappliga TAKS free.
Aftur ein "feilur".


text:
Trond Bredesen er norskur myndprýðari, føddur 19. apríl 1956 í Drammen.
Hann hevur tikið útbúgving á Fachhochschule Münster í Týsklandi.
Trond Bredesen arbeiðir innan fleiri genrir: pakkitilfar, sniðgeving, bøkur, lýsingar, tíðarrit og bløð.
Myndprýðingar:
2006 Spøkilsið sum flenti
2012 Loyndarmálið í Venezia (Bjørn Sortland)
2013 Loyndarmálið í Luxor (Bjørn Sortland)
Loyndarmálið í Angkor (Bjørn Sortland)
2014 Loyndarmáliåð í new York (Bjørn Sortland)
Loyndarmálið í Sidney (Bjørn Sortland)
2015 Loyndarmálið í Oslo (Bjørn Sortland)
Loyndarmálið í London (Bjrøn Sortland)
Heiður:
2013 Illustrasjonsprisen frá Kulturdepartementet fyri Listdetektivarnir 1-13


text:
Orð: Martin Joensen
Lag: Anna Háberg
Eitt fallið træ á ódnarnátt,
– eitt heljarslag, alt fell í fátt.
Eitt svunnið ljós ein heystardag,
ein slóknað glóð, eitt sorgarlag.
Hvaðani skal troystin koma, hugsar tú.
Hvør kann turka tár av kinni nú?
Og syrgdi tú, tá dagur svann,
og vónarljósið niður brann.
Kendi tú teg standa har á ytstu trom,
ivaðist um nøkur hjálpin kom?
Men hoyrir tú ei hirðans rødd,
– kallar síni lomb, hvar enn tey eru stødd?
Heim til sólarsælu og til ró við sína lið,
heim til gleðina, heim til himnafrið,
til himnafrið.
Var bylgjan brøtt, var tung tín leið,
var illgongt har tín fótur steig?
Hirðin leiddi teg ígjøgnum dimman dal,
lívsins Harri síni røktar væl.
So lurta, hoyr nú hirðans rødd
kalla síni lomb, hvar enn tey eru stødd.
Heim til sólarsælu og til ró við sína lið,
heim til gleðina, heim til himnafrið,
til himnafrið.


text:
Mikudagin verður stórur steypadagur í Gundadali, tá fyrru hálvfinalurnar í kappingini um Løgmanssteypið vera á skránni. B36 tekur ímóti TB/FCS/Royn, og HB fær vitjan av AB
Her fyri var HM steypið á vitjan, og nú kemur eitt annað forkunnugt steyp á vitjan, nevniliga Løgmanssteypið.
Mikudagin 30. mai verða fyrru hálvfinalurnar í kappingini um Løgmanssteypið spældar. Báðir dystirnir verða í Gundndali í Havn. Klokkan 16:30 tekur HB ímóti AB, og klokkan 19:15 fær B36 vitjan av suðuroyingum.
Í samband við hesar báðar hálvfinalur vitjar sjálvt Løgmanssteypið í No12 á Tórsvølli, har møguleiki verður at taka mynd saman við steypinum. Tiltakið í No12 verður frá klokkan 15:30 til 19:00.
Seinnu hálvfinalurnar í steypakappingini hjá monnum verða mikudagin 13. juni. Finalan um Løgmanssteypið verður á Tórsvølli leygardagin 25. august klokkan 19:45.
Løgmanssteypið, ið spælt verður um nú, varð fyrstu ferð kappast um í fjør. Tá vann NSÍ 1-0 í finaluni móti B36.


text:
Orð: Petur Jacob Sigvardsen
Viðmerking: Yrktur á tjúgunda 2010.
Við Jerikovegin ein biddari sat,
ið eisini blindur var vorðin.
Har helt hann seg sita og bidda um mat
til eitt sinn, hann burtur varð borin.
Men mannfjøld so mikil ein dag kom framvið.
Hann spurdi, hvør var í tí skara?
Tey hóttandi róptu: “Tú biddari, tig!
nú Jesus fram við tær skal fara!”
“Miskunna mær, Jesus, tó biddarin bað!”
– tann bøn mundi Jesusi náa!
“Hvat skal eg her fyri teg gera í dag?”
“Eg sjón mína aftur vil fáa.”
“Tú sjón hevur fingið! var frelsarans svar,
“og trúgv tín hon frelst teg nú hevur!”
Tann blindi, sum áður í myrkrinum var,
sá máttin, ið trúgvin oss gevur.
Hann prísaði Guði og syngjandi fór
í frelsarans fylgi so fegin.
Tá fólk hetta sóu, var frøin víst stór,
av vørrunum ljómaði gleðin.
Í dag kemur Jesus á okkara veg
og spyr, hvørja hjálp hann kann veita,
hann, sum alla synd hevur tikið á seg,
– hvat enn hon at navni man eita.
Lat upp fyri honum og sig honum alt,
ið tyngir títt sinn og títt hjarta,
tá frið hann tær gevur, og sanna tú skalt,
at horvið er myrkrið hitt svarta.
Tá náðisól hansara lýsir tær leið
til Golgata krossin at flýggja,
og Jesus, tín frelsari, svíkur teg ei
á ferð til Jerúsalem nýggja.


text:
Aftur í ár verður tiltikna ungdomslegan í Nesvík. Legan er frá 5.-9. august og er ætlað teimum í ganga í 8-10 flokki.
Í ár er evnið "Takið støðu". Yvirskriftin hevur eina dupulta funktión - hetta at vit eru noydd at taka eina persónliga støðu til Jesus, og hvør hann er fyri okkum. Tað koma í millum annað Pól Johannessen, Bergur Debes Joensen, Kartin Høgnesen og Agnar Falkvard at tala um.
So er eisini ein ítróttarlig funktión, har OL kemur at seta dám á tey ymisku tiltøkini á leguni. Millum annað Nesvík Open legukappingina, har kappast verður í alternativum olympiskum kappingum, har øll kunnu vera við. Eisini verður eitt stórt veitslukvøld, har salurin í Nesvík verður umbroyttur til eitt stórt OL afterparty og vit øll fara at lata okkum í sum hesi kendu ítróttarfólkini.
Alt er við at verða klárt nú. Leiðarar og hjálparfólk hava hitst fleiri ferðir fyri at fyrireika tí bestu leguna.
Enn er pláss eftir og freistin at melda til er 26. juli á midnátt.


text:
Reyði Krossur Føroya sóknast eftir evnum at heiðra sum "Ársins Fyrstahjálpara 2017".
Tann, sum er í uppskoti, skal í farna ári á serligan hátt hava givið kropsliga ella sálarliga fyrstuhjálp.
"Ársins Fyrstihjálpari 2017" fær heiðursbræv frá Reyða Krossi Føroya og eina peningagávu, ið Tryggingarfelagið Føroyar letur.
Reyði Krossur ynskir at varpa ljós á týdningin av at duga fyrstuhjálp og at eggja fólki at læra seg fyrstuhjálp, so fleiri lív kunnu bjargast.
Einstaklingar, virkir og stovnar kunnu lata inn uppskot, ið verða viðgjørd av fyrstuhjálparinstruktørunum og nevndini hjá Reyða Krossi.
Oyðublað, ið er sent politistøðunum kring landið og eisini fæst á heimasíðuni hjá Reyða Krossi, skal sendast Reyða Krossi Føroya í seinasta lagi 19. januar 2018 á t-post redcross@redcross.fo, sum vanligur postur til Bryggjubakka 10, 100 Tórshavn. Tú hevur eisini møguleika at nýta hesa leinkjuna, sum er ein talgildur frymil ...
"Ársins Fyrstihjálpari 2017" verður tilnevndur týsdagin 27. febr. 2018 kl. 16 hjá Reyða Krossi, Bryggjubakka 10 í Havn.
Tilnevning
Tú hevur eisini møguleika at heinta oyðublaðið sum pdf-fíla ...


text:
Bramafiskur (bramafiskaættin)
Brama brama (Bonnaterre, 1788)
Stødd: Bramafiskur verður upp í 100 cm langur, vanliga her um leiðir 40-60 cm.
Dýpi: Hann er upp- og miðsjóvarfiskur, úr vatnskorpuni niður á 1000 m, men vanliga grynri enn 400 m.
Litur: Hann er myrkabrúnur um bakið við veikum, bláligum undirliti. Silvurglitrandi um síðurnar. Uggafjaðrarnar hava veikan, gulligan lit. Rygg- og gotfjaðrarendurnar eru dimmar.
Teinar: R 35-38; G 29-32; U 20-23.
Lýsing: Fiskurin er hávaksin og smalur. Kropshæddin er umleið ein triðing av heildarlongdini. Fremstu teinarnir í rygg- og gotfjøðurini eru um tvær ferðir so høgir sum aftaru partarnir. Uggafjaðrarnar eru longri enn høvdið. Hann hevur smáar búkfjaðrar. Sterturin er nógv sýldur og hevur serliga langar stertafjaðrar. Roðsla er um allan kroppin, lutvíst út á fjaðrarnar, um høvdið, tó ikki fremst á gronini. Høvuðumhvarvið er mest sum runt, og kjafturin er nógv upprendur. Gronin er heldur minni enn eygnatvørmátið. Hann hevur hvassar tenn.
Eyðkenni: Høga og smala kropsskapið, stutta og rundaða gronin, upprendi kjafturin. Roðsla á rygg- og gotfjøðurini. Hann hevur silvurskin, tá hann sæst inn á síðuna.
Týdningur: Her á landi hevur hann ikki havt vinnuligan týdning, men aðrastaðni verður nakað veitt av bramafiski.
da: Almindelig havbrasen, en: Black Seabream, fr: Grande castagnole, ís: Stóri bramafiskur, no: Havbrase, tý: Brachsenmakrele
Útbreiðsla: Á okkara leiðum hevur bramafiskur fingist um heystið, bæði inni á og út av landgrunninum. Eisini á Føroyabanka. Summi ár tykist hann at gera innrás í føroyskan sjógv. Hann er annars undir Norðurnoregi og Íslandi (sjáldan), suður móti Guineavíkini, tvørtur um Atlantshavið til Nova Scotia, Bermuda og Bahamaoyggjarnar. Á syðru hálvu er hann í Atlantshavinum, Indiahavinum og Kyrrahavinum.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Áburrufiskar Perciformes
Hesin hópurin er størstur av fiskahópunum.
Í hópinum eru 160 ættir, 1539 slektir og 10033 sløg.
Av teimum eru 18 ættir við Føroyar, og hesar hava 29 slektir og 41 sløg:
Í hópinum er ein størri blanding av fiskum við mongum ymsum frábrigdum og útsjónd, langir og klænir, smáir og stórir, smalir og høgir.
Her eru fiskar, ið hava bleytar teinar í fjaðrunum, og aðrir, ið hava harðar teinar í fjaðrunum. Nakrir hava eina, aðrir hava tvær ryggfjaðrar.
Í karpaættini eru onkur fiskasløg tvíkynjaði.
Undir Føroyum eru bert saltvatnsfiskar í hesum hópinum, men úti í heimi eru eisini sløg, sum eru í feskum vatni og í blandingsvatni.


text:
Bygnaðarbroytingar í Eik31-03-2011
Leiðslan í Eik Banka Føroya hevur avgjørt at fremja bygnaðarbroytingar. Hesar broytingarnar, sum í høvuðsheitum fara fram á leiðarastigi, koma í gildi beinanvegin
Fundarfrásøgn frá eykaaðalfundi í Eik Banka22-03-2011
18. mars 2011 var eykaaðalfundur í Eik Banka Føroya P/F. Á skránni var m.a. broyting í viðtøkunum
Eik letur aftur í Gøtu og í Sørvági14-03-2011
Týsdagin 15. mars lata Eik deildirnar í Gøtu og Sørvági aftur. Hendan seinasta dagin eru kundar vælkomnir inn á gólvið á hesum báðum deildum til ein kaffimunn við onkrum góðum afturvið
Kappingarráðið hevur góðkent yvirtøkuna hjá TF Holding av 70% av partabrøvunum í Eik Banka Føroya P/F07-03-2011
Kappingarráðið metir ikki, at yvirtøkan hjá TF Holding førir við sær, at virkna kappingin á nøkrum marknaði verður hindrað, við tað at ein marknaðarráðandi støða verður skapt ella styrkist
Eykaaðalfundur í Eik Banka Føroya04-03-2011
Eykaaðalfundur í Eik Banka Føroya verður fríggjadagin 18. mars 2011 kl. 9.00, í høvuðssætinum Yviri við Strond 2 í Tórshavn. Á skránni er m.a. broyting í viðtøkunum og góðkenning av avhendan av 70 mió. B-partabrøvum til TF Holding P/F


text:
Enn eitt stig á heimavølli
-
Mynd: Sofus Debes Johannesen
-
Mynd: Sofus Debes Johannesen
-
Mynd: Sofus Debes Johannesen
-
Mynd: Sofus Debes Johannesen
-
Mynd: Sofus Debes Johannesen
-
Mynd: Sofus Debes Johannesen
-
Mynd: Sofus Debes Johannesen
-
Mynd: Sofus Debes Johannesen
-
Mynd: Sofus Debes Johannesen
-
Mynd: Sofus Debes Johannesen
-
Mynd: Sigmar Mørkøre
Sjálvútnevndu Føroyameistararnir úr Runavík fingu ein dyggan framman á í dystinum í gjár, og tað var bara teirra hepni, sum gjørdi, at tað ikki bleiv ein sigur til okkara menn.
Tað var annars ikki tað, sum væntað varð undan dystinum. Veddingarfyritøkurnar høvdur NSÍ sum stórfavoritt, og lítil tiltrúgv var til okkara menn. Men Rógvi og teir flestu aðrir av okkara blásvørtu høvdu ikki fingið hetta við.
Tað sást beinanvegin, at Arnbjørn byrjaði inni. Vanliga offensivu verjuleikararnir hjá NSÍ hildu seg afturi av bangilsi fyri besta álopsleikara í Føroyum, tá hann spælir. Vit byrjaðu eisini betri, áðrenn NSÍ fekk meira tak á dystinum. Hóast okkara ikki høvdu bóltin so nógv, so riggaði heilt væl at demma fyri stórum møguleikum til NSÍ. Serliga Pól Jóhannus Justinussen og Fróði Benjaminsen sóu út til at hava torført við at skapa nakað og royna nakað sjálvir, og tí var uppgávan at verja fyri úti í síðunum.
Okkara menn vóru grammir, neyvir og ósmædnir, tá tað snúði seg um mótálop, og serliga Rógvi skaraði framúr á miðvøllinum hjá okkum, har hann bæði var fremstur og aftastur í nógvum førum. Tað er veruliga at undrast yvir, at Rógvi ikki varð settur á vikuliðið hjá ítróttarmiðlunum hesaferð.
Góða arbeiði hjá okkara monnum gav úrslit eftir 40 minuttir, tá Rógvi skeyt eitt frálíkt skot í málið aftanfyri Tórð Thomsen, sum tó fekk eina lítla hond á, áðrenn bólturin sang í málmeskunum.
Eftir eina løtu í seinna hálvleiki varð Arnbjørn liðugur fyri dagin, og hetta sást aftur á vøllinum, har verjan hjá NSÍ fekk eitt sindur betri sjálvsálit og kom longri fram á vøllin. Ari kom inn fyri Arnbjørn og hann gjørdi sum heilt eitt gott arbeiði, hóast tað altíð er eitt sindur keðiligt at síggja ein spælara stilla seg at hyggja, um ein leikari fer fram við honum. Tað var tíverri nøkurlunda hetta, sum hendi, tá Árni Frederiksberg, sum higartil í ár hevur verið fremsta vápnið hjá NSÍ, sneiddi hann av og smekkaði bóltin í málið handan Róa, sum annars hevur verið akkurát so góður, sum tað yvirhøvur ber til at vóna, av einum so ungum málverja.
Okkara menn hildu tó á við sama góða arbeiði, og tað var sera spennandi í Hólmanum hesa løtuna í gjárkvøldið. Tá lítil løta var eftir kom málið, sum helst átti at verið tað, ið avgjørdi dystin. Eftir innlegg endaði bólturin á høvdinum hjá Pætur, sum legði okkara á odda til 2-1.
Ólukkutíð megnaði NSÍ at svara aftur, og tað hevði ikki verið heilt skeivt, um Marni fekk eitt fríspark á miðjuni, áðrenn støðan kom, sum skapti málið til 2-2. Ein misskiljing í verjuni hjá okkum var nokk orsøkin til, at Øssur yvirhøvur kom fram til bóltin.
Tað mundi og kundi hent alt møguligt langt inni í yvirtíðini, har Oddur brádliga gjørdist púra leysur eftir eitt fríspark langt afturi á vøllinum, men ólukkutíð í hasari støðuni, er Oddur ein betri verjuleikari enn álopsleikari, og fekk ikki ordiligt skot á. So hóast bólturin fór aftur um Tórð Thomsen, fekk NSÍ ruddað bóltin burtur frá málstrikuni.
Tað var sjálvandi eitt vónbrot hasa løtuna at fáa 2 stig minni enn tað saktans kundi verið, men tað er nú ikki so galið at fáa 2-2 ímóti NSÍ, tá marginalarnir aftur í kvøld vóru ímóti EB/Streymi.
Saman standa vit sterk!


text:
Lógv
Lógv (frøðiheiti - Pluvialis apricaria) er ein av okkara vakrastu og dámligastu heiðafuglum. Burturfrá ansast mest hin svarti liturin í neðra, við ál upp eftir barkanum og út á vangarnar, og við hvítum jaðara uttanum; omaná er hon dimm við nógvum gullglitrandi smáum blettum. Á bøguni er gult og hvítt ímillum í tí svarta. Um heystið er hon hvít í neðra, annars dimm við gulum og brúnum blettum. Vetrartíðina er hon í Afrika og sunnasta Suður-Europa. Um mariumessu, stundum fyrr, kemur hon higar. Í smáum flokkum flýgur hon um nakrar dagar, so fer hon at søkja sær bústað. Best dámar henni lyngheiðar, snøgt graslendi kann eisini vera nóg gott. Kvik og kimilig titar hon hár allan dagin og leitar sær eftir ormum og øðrum átuligum. Reiðrið er ein lítil kulla, fóðrað við mosa og mjúkum grasi. Tíðliga í mai verpur hon 4 brúnlig egg við dimmum blettum. Bøgan vermir. Kemur fólk nær, so sleppur hon sær burtur av reiðrinum, áðrenn hon er sædd. Hesa tíðina eru tær spakar. Stundum seta tær seg upp á eina túgvu og toyggja seg upp at skoða ókunnumannin. Ofta fylgja tær honum langt á veg, látandi sítt eyðkenda blídliga sø-dii.
Nærum 3 vikur tekur tað at klekja eggini út. Og ungarnir — ja, flestu heiðafuglar hava vakrar ungar, men vakrastur av øllum er láarungin, glitrandi gulur omaná við svørtum blettum og krókutum strikum, rætt eitt yndisligt lítið lív. Men teir eru sjaldsamir at síggja. Stuttur er steðgur teirra í reiðrinum; og tá ið teir so halda vanda vera á ferð, duga teir væl at finna sær eitt stað, hvar teir ikki skiljast frá jørðini. Floygdir ungar hava sama lit sum tær gomlu um veturin. Um mikkjalsmessutíð sæst lítið og einki til láir, men eftir veturnáttadag eru tær aftur og halda seg í stórum flokkum uppi í fjøllunum — tað man helst vera íslendskar láir, sum eru á ferð suðureftir og steðga her eina tíð. Um næturnar hoyrast tær stundum láta lágt á haga, men tá ið lýsir, fara tær aftur niðan í topparnar. Nú eru tær styggar; men stuttligt er at síggja leik teirra í loftinum — tú sært ein stóran flokk av dimmum fuglum, flúgvandi ymsar vegir við harðari ferð; so við eitt er hvør fuglur hvítur, í sama eygnabrá hava teir allir vent sær runt, so sum væl vandir fimleikarar gera. Hvussu kunna tær gera tað Munna tær hava ein formann, sum allar akta tá hann sigur: »umkring«?[1]
Slag[rætta | rætta wikitekst]
- Pluvialis squatarola (Fjørulógv)
- Charadrius morinellus (Kviðreyð lógv)
Sí eisini[rætta | rætta wikitekst]
Kelda[rætta | rætta wikitekst]
- ↑ Mikkjal á Ryggi: Fuglabókin, Dýralæra II. 1951.


text:
Einføld fíggjarætlan
Ein av teimum størstu avbjóðingum er at minnast til allar inntøkur og útreiðslur, sum ávirka okkara gerandisdag. Havi eg nú tikið hædd fyri eyka inntøkum/útreiðslum hendan mánaðin?
Einføld fíggarætlan gevur tær eitt greitt yvirlit yvir tær mánaðarligu inntøkurnar og útreiðslurnar.
Tá tú stovnar eina Einfalda fíggjarætlan, verður tú fyrst biðin um at upplýsa ymiskt um tíni viðurskiftir m.a. um tú hevur bil, bát ella heimabúgvandi børn. Út frá hesum upplýsingum, fært tú eitt uppskot til postar í Einføldu fíggjarætlanini.
Við at trýsta á ein fíggjarpost, ber til at inntasta upphæddina fyri hvønn post sær. Tá allar inntøkur og útreiðslur eru inntøppaðar, kanst tú velja at strika tómar fíggjarposar. Hetta gert tú við at velja Strika tómar fíggjarpostar.
Tað ber til eina og hvørja tíð, at leggja postar afturat og/ella strika postar í fíggjararkinum. Hetta gert tú við at velja Nýggj útreiðsla/Nýggj inntøka/Strika fíggjarpost.
Við at stovna Einfalda fíggjarætlan í Netbankanum, fært tú eitt greitt yvirlit yvir mánaðarligu inntøkur og útreiðlsur.
Einføld fíggarætlan sæst ikki aðrastaðni enn í Netbankanum, men tú kanst skriva fíggjarætlanina út og geva kundaráðgevanum hana í samband við broytingar í bankaviðurskiftinum, t.d.umsókn um figging.
Soleiðis gert tú Einfalda fíggjarætlan
- Innrita í Netbankan á telduni
- Vel “Gjaldsyvirlit”
- Vel “Einføld fíggarætlan”
- Svara teimum innleiðandi spurningunum
- Einfølda fíggjarætlan kemur fram
- Trýst á teir postar - ein fyri ein - sum hava týdning fyri teg.
- Inntøppa upphæddina og vel gjaldsmánaðir.
- Vel “Goym og dagfør fíggjarætlan”
Einføld fíggjarætlan, við støði í inntøppaðu upplýsingunum, sæst nú á skerminum.
Eftir hetta liggur Einfalda fíggjarætlanin í Netbankanum undir “Gjaldayvirlit”, “Einføld fíggjarætlan”.
Ger egna Einfalda fíggarætlan í Netbankanum.


text:
Mastercard
Hugsar tú um frælsi og smidleika – við Mastercard hevur tú møguleikan.
Mastercard er eitt altjóða kort, ið kann nýtast í øllum handlum, sjálvtøkum og á internetinum. Mastercard fæst bæði sum eitt debitt- og sum eitt kredittkort. Harumframt fáast debitt- og kredittkortini í fleiri ymsum útgávum – Young (13-17ár), Silvur (18-29 ár), Standard, Gull og Platinum, hvørt við sínum hentleikum og kostnaði.
Bæði privatkundar og vinnukundar kunnu ogna sær Mastercard, og hetta er tí vælegnað til fólk, ið eru nógv uttanlands, bæði í privatum ørindum og í arbeiðsørindum.
Mastercard hevur í mun til onnur gjaldskort hægri nýtsluhámørk. Og til nøkur av kortsløgunum fylgja fleiri ágóðar við kortinum, so sum ferða- og viðføristrygging, avsláttur á billeigu og hotelgisting v.m. Les meira um tryggingar og aðrir ágóðar við Mastercard á lpmastercard.dk.
Suðuroyar Sparikassi samstarvar við Lokale Pengeinstitutter um tryggingarnar, sum fylgja við Mastercard.
Samanber Mastercard sløgini her.
Les um spurningar og svør frá Mastercard her.


text:
Danmark sigur fólkarættin vera óviðkomandi
politikkur15-04-2018 - 17:37 - Jóanis Nielsen
Danski staturin metir seg ikki hava givið føroyingum nakað annað lyfti enn nakrar leysar útsagnir frá komandi og farandi forsætisráðharrum. Og skuldu Føroyar gjørt av at skipað seg sum fullveldi, skal fólkatingið viðgera og góðkenna ynskið úr Føroyum. Hetta sæst í svarinum hjá Anders Samuelsen, uttanríkisráðharra, um føroyskan sjálvsavgerðarrætt
Anders Samuelsen staðfestir í svarinum, at Danmark hevur ongantíð staðfest eksterna sjálvsavgerðarrættin hjá ST samsvarandi fólkarættinum, og danska stjórnin hevur heldur ikki nakrar ætlanir um at gera tað, tí hon metir fólkarættin vera óviðkomandi fyri viðurskiftini millum Føroyar og Danmark. Hetta skrivar uttanríkisráðharrin beinleiðis.
Sitandi stjórn vil eins og undanfarnar stjórnir geva føroyingum moralskt lyfti um, at hon fer at virða eitt ynski um føroyskt fullveldi, skuldu føroyingar ynskt tað. Anders Samuelsen sigur kortini onki um treytirnar, men staðfestir, at fólkatingið skal góðkenna tílíkt ynski.
"Færøsk selvstændighed vil i givet fald skulle gennemføres efter grundlovens §19," skrivar hann.
Hvussu danskir myndugleikar fara at tulka grein 19, skuldi støðan við føroyskum fullveldi íkomið, finst ongin vissa fyri, tí Danmark hevur ikki viðurkent føroyska rættin at skipa Føroyar sum fullveldi hjá altjóða samfelagnum.
Fráboðanin hjá danska statinum til sendistovur í sambandi við yvirtøkulógina og uttanríkispolitisku heimildarlógina í 2005 var ikki nøkur viðurkenning av eksterna sjálvsavgerðarrættinum. Tvørturímóti var hon ein statsrættarlig staðfesting.
"Circularnoten angår den forfatningsretlige ordning, hvorved færøske myndigheder under visse nærmere omstændigheder har adgang til at binde Kongeriget Danmark folkeretligt," skrivar Anders Samuelsen í svarinum.
At Danmark hóast hesa fráboðan tilskilar sær rætt til at leggja seg út í føroysk viðurskifti á altjóða pallinum, kom til sjóndar, tá Føroyar gjørdu avtalu við Ísland og Grønland um tættari samvinnu. Tá legði júst Anders Samuelsen seg ímillum og vildi hava avtaluna ógildaða.
Tann avgerðin og alt svarið hjá Anders Samuelsen um sjálvsavgerðarrættin vísa greitt, at Danmark leggur nógv fyri at tulka Føroyar í einum statsrættarligum høpi og ikki einum fólkarættarligum høpi. Hann skrivar beinleiðis:
"Det bemærkes, at danske myndigheder ikke vil stille sig i vejen, såfremt et flertal af den færøske befolkning ønsker selvstændighed. I denne sammenhæng - og som tidligere tilkendegivet i besvarelse af folketingsspørgsmål - er spørgsmål om selvbestemmelsesretten efter folkeretten ikke relevant."
Magni Arge, fólkatingsmaður og formaður í Føroyanevndini, staðfestir:
- Við svarinum frá Anders Samuelsen er staðfest, at Danmark framvegis situr við buktini og báðum endum í viðurskiftunum mótvegis Føroyum, eisini í eini møguligari fullveldissamráðing. Summir føroyskir politikarar hava áhaldandi sagt, at Danmark hevur viðurkent sjálvsavgerðarrættin hjá ST, men svarið hjá uttanríkiráðnum vísir, at hetta er skeivt. Vit eru í somu ójøvnu støðu, sum tá samráðingar fóru fram í 2000.
Magni Arge, fólkatingsmaður Tjóðveldi
Les spurning og svar her: http://www.ft.dk/samling/20171/almdel/fæu/spm/7/svar/1480581/1879731.pdf


text:
Hagtøl
Her eru hagtøl yvir gongdina í føroysku ferðsluni. Tíverri hava vit í mun til grannalond okkara ikki so djúptøkin hagtøl at vísa á. Gongdin seinnu árini hevur tó verið, at talið á deyðum og skaddum í ferðsluni hevur verið lækkandi. Tó langt frá líka nógv sum í grannalondum okkara. Kunna teg um:
- Tal á deyðum í mun til tal á bilum
- Tal á deyðum í mun til aldur og kyn
- Tal á deyðum í Norðurlondum fyri hvørjar 100.000 íbúgvar
- Hugburðin hjá føroyingum um ferðslu í hugburðskanningum síðan 2011.
Hevur tú spurningar, ert tú vælkomin at venda tær til okkum.


text:
– Fleiri av gomlu leikarunum vóru so pøstir av gongutúrinum, at teir næstan ikki orkaðu at spæla áðrenn dysturin var komin í gongd, greiddi Rókur frá og vónaði at fyriskipararnir skipa fyri farti næstu ferð, soleiðis, at teir eldru eisini hava ein møguleika.
Dystarfrásøgn og samrøða við Rók Jákupsson Jakobsen, stóru stjørnuna í fyrstu árligu fótbóltskappingini fyri tónleikarar, ið var hildin á Ovastevnu í august 2006.
Henda kavan í Lippukassan eftir kanska størsta dysti í føroyskari tónleikasøgu, fyri ikki at siga ítróttarsøgu er serliga hóskandi, nú heimliga fótbóltskappingin er farin í gongd, og eisini landsliðið skal á vøllin til klassikan dyst móti Eysturríki í morgin.
Úr lippukassanum
Eg lati lokið upp á lippukassanum og stingi hondina niður og taki fram brot úr onkrari grein úr savninum


text:
Í morgin, 12. juni, skulu 1. lið hjá ÍF Føroyum spæla fjórða umfarð í DBU pokalturneringini. Mótstøðuliðið hesaferð er Kastrup Bk. Dysturin verður spældur á Kløvermarkini og byrjar kl.20:15.
Í landskappinini spælur Kastrup Bk. í einari deild hægri enn ÍF Føroyar, har teir liggja beint omanfyri niðurflytingarstrikuna. Hetta merkir, at vit í morgin kunnu vænta okkum ein harðan dyst.
Seinasta dyst spældu okkara menn ímóti FC. Græsrødderne, ið er mannað av fyrrverandi toppleikarum og eisini nøkrum fyrrverandi landsliðsleikarum. í hesum dystinum vístu okkara menn stóran arbeiðs- og stríðsvilja, og megnaðu at vinna 3-1.
Okkara rapportarir vera á Kløvermarkini í morgin, har teir fara at siga frá dystinum. Til ber at fylgja við á Facebooksíðuni hjá ÍF Føroyum.
Vinna okkara menn hendan dystin, eru teir við í pottinum, tá ið trekt verður eftir summarferiuna. Í hesum víðari lutakasti verður møguligt at trekkja lið úr bæði 1. og 2. division.
Vit vóna at fleiri eru til reiðar at stuðla okkara monnum á Kløvermarkini.
Køv ikki eldhugin!


text:
Arbeitt verður í løtuni við einari gøtu sum fer frá ovastu bilbrúnni um Sandá og niðan til vatnbrunnin.
30. januar 2015
Meira pengar til hagagøturnar
Nú fer Tórshavnar Kommuna so at arbeiða víðari við hagagøtunum. Játtaðar eru nærum eina millión krónur til hetta á komandi fíggjaætlan.
Arbeitt verður í løtuni við einari gøtu sum fer frá ovastu bilbrúnni um Sandá og niðan til vatnbrunnin.
Arbeitt verður í løtuni við einari gøtu sum fer frá ovastu bilbrúnni um Sandá og niðan til vatnbrunnin.
Tá hetta arbeiði er liðugt, verður næsta stigið at bøta um gøturnar niðan á Klett og niðan á Snið. Tað eru gøturnar frá ávikavíst fjósinum hjá Poul Múller, niðan móti Kirkjubøreyn og frá rulliportrinum
Lagt út av Brandur í Dali 0 viðmerkingar
23. januar 2015
Ein høvdingur fyllur runt !
Um nakar maður millum manna, man vera sjálv ímyndin av ríðing í Føroyum man tað vera Leif Berg.
Leif byrjaði tíðliga at ríða og var ofta til kappríðingar og mangan lá væl fyri hjá honum. Tá
22. januar 2015
Askur
Føroya Ríðingarfelag er farið í holt við at skráseta allar sínar limir í ASKUR, limaskipanin hjá ÍSF. Hetta skal gera at tað verður lættari at umsita limagjald o.a. og skal samstundis geva okkum og ÍSF betri hagtøl at arbeiða við.
Meðan arbeiði við
15. januar 2015
Meira lærdómur og fleiri upplivingar í Reiðhøllini hjá FR !
Hetta vikuskiftið er høllin upptikin av tiltøkum hesar tíðir:
Fríggjadag 16/1 frá kl 16 - Skeið við Michel Nielsen.
Leygardag 17/1 frá kl 15 - Tøltkapping hjá Fø. Íslandsrossafelag
Nevndin í Føroya Ríðingarfelag fegnast um at nógv tiltøk eru í høllini, og kanska serliga um at kunna húsa tiltøkum hjá Føroyskum Íslandsrossafelag, hesa
11. januar 2015
Djóradagar vera 30 og 31 Mai
Vælumtókta tiltakið hjá Føroya Ríðingarfelag, Djóradagar verður í ár tann 30 og 31 Mai.
Hjá nógvum familjum er tað vorðin siður, at leggja sær leiðina út í havnardal tá Djóradagar eru. Tey hava har høvið at vitja djórini sum vanliga eru í dalinum, umframt nógv onnur forkunnug djór sum ikki eru at síggja vanliga. Eisini er hetta ein gyltur møguleiki at hitta vinir, og fólk ein vanliga ikki sær í dagligdegnum.
Føroya Ríðingarfelag skipar eisini fyri kaffisølu og vera sum vant hoppiborgir o.a. til børnini. Felagið hevur eina risa ríðihøll har nógv av tiltøkunum eru inni í, hetta er onkuntíð hent um okkurt ælið er.
Djóradagar er eitt familjutiltak burturav og er stuttligt at síggja somu snýðini ár aftaná ár. Tey vaksnu sum fyrstu árini komu við sínum børnum, koma nú við ommu og abbabørnum, umframt at nýggj andlit leggjast afturat á hvørjum árið. Hetta er greitt tekin um, at tá felagið byrjaði hetta tiltak á sinni, hava tey rakt ein tørv sum ikki hevur verið nøktaður áðrenn.
10. januar 2015
Felags skráin fyri 2015 er nú tøk.
Skráin fyri 2015 hjá Føroya Ríðingarfelag, Vága Ríðingarfelag og Føroyskt Íslandsrossafelag er nú tøk. Møguliga koma fleiri tiltøk og skeið á skrá sum várið líður, men hetta er so skráin d.d. Trýst á mynd fyri at gera hana størri.
Abonner på: Indlæg (Atom)


text:
Ísland
Á hesi síðuni ber til at lesa um Ísland sum lestrarland, hvussu lesturin og útbúgvingarnar vera skipaðar og annað sum er vert at hava í huga, tá ið tú hugsar um at fara undir hægri lestur í Íslandi.
Stutt um Ísland sum lestrarland
Fyrsta universitetið í Íslandi var sett á stovn í 1911. Útbúgving hevur altíð verið raðfest frammaliga í Íslandi. Íslendingar hava verið kendir fyri at lesa í útlandinum, ikki bara í Danmark og USA sum teir felstu gera, men eisini í nógvum øðrum londum. Føroyar hava leingi havt gott samband við Ísland, men kortini hava ikki nógv leita sær til Íslands at lesa hægri lestur. Tey sum eru farin hava fyri tað mesta lisið íslendskt ella ymsar listagreinir, serliga tónleik. Nú eru nógv skeið fyriskipað á enskum og tískil er tað lættari hjá útlendskum studentum at lesa í Íslandi.
Útbúgvingarskipanin
10 stovnar bjóða hægri lestur í Íslandi. 8 av teimum eru góðkendir sum universitet, men bara eitt av teimum veitir allar tær vanligu universitetslærugreinirnar. Hini hava øll lagt seg eftir nøkrum fáum lærugreinum ella í summum førum bara einari lærugrein.
Útbúgvingarstig
Útbúgvingarskipanin í Íslandi er skipað á sama hátt, sum í nógvum øðrum londum við bachelorstigi og masterstigi. Ein bachelorútbúgving tekur vanliga 3-4 ár og ein masterútbúgving vanliga tvey ár. Einstakar útbúgvingar hava fimm ella seks ára normeraða lestrartíð. Millum annað løgfrøði (5 ár), lækni (6 ár) og tannlækni (6 ár). Meiri fæst at vita um tær einstøku útbúgvingarnar við at venda sær beinleiðis til lærustovnarnar. Á flestu útbúgvingunum er frálæran á íslendskum, men fleiri og fleiri vera nú eisini á enskum. Háskóli Íslands í Reykjavík er tann stovnurin, sum hevur flestu tilboðini á enskum.
Útbúgvingarstovnar (MANGLAR LEINKIR)
Myndlistaskólinn á Akureyri
Viðskiftaskólinn Bifröst
Skúlin er á Borgarnesi, ið er 150 kilometrar uttanfyri Reykjavík. Bifröst er privat universitet. Tað er einasta universitetið, sum bara undirvísir í fíggjar- og fyrisitingarlærugreinum. Tvey tey fyrsta árini geva óheft prógv. Triðja árið endar við BSc í Business Administration.
Háskólinn á Akureyri
Háskúlin á Akureyri hevur 4 megindeildir og er trið størsta universitetið í Íslandi. Útbúgvingar eru innan røktarfrøði, leiðslu, KT, námsfrøði og náttúrufrøði. Flestu útbúgvingarnar eru bachelorútbúgvingar, men tað eru eisini masterútbúgvingar td. innan røktarfrøði og ergoterapi.
Háskóli Íslands (University of Iceland)
Háskúli Íslands er størsta universitetið í Íslandi við 11 megindeildum (fakultetum) og um 7000 studentum. Allar vanligar universitetsútbúgvingar, sum læknafrøði, tannlæknafrøði, løgfrøði, verkfrøði, stjórnmálafrøði, búskaparfrøði, hugvísindaligar greinir og nógvar aðrar. Háskóli Íslands liggur í Reykjavík.
Háskólinn í Reykjavík (Reykjavik University)
Er eitt privat universitet undir íslendska handilskamarinum. Millum annað fæst BS útbúgving teldufrøði og BS útbúgving í "business administration" á skúlanum.
Landbúnaðarháskóli Íslands (The Agricultural University of Iceland)
Landbúnaðaraksúlin í Íslandi liggur í náttúruvakra Borgarfirði. Á skúlanum vera veittar BS og MS útbúgvingar innan ymsar greinir í landbúnaði og náttúruumsiting.
Listaháskóli Íslands (Iceland Academy of the Arts)
Her fáast útbúgvingar innan at kalla allar listagreinir, alt frá málningalist til byggilist, sjónleik og tónleik. Skúlin er í Reykjavík.
Tónlistarskólinn í Reykjavík (Reykjavik College of Music)
Á skúlanum ber til at velja millum tvær ymsar útbúgvingar, annaðhvørt sum solistur ella sum sanglærari ella tónleikalærari. Skúlin hevur deild fyri knappaljóðføri (klaver ol.), streingjaljóðføri og messing og træblásarar og eina deild fyri sang. Eftir trý ár fær studenturin BS prógv í tónleiki.
Tækniskólinn - skóli atvinnulífsins (Technical College Reykjavik)
Hetta er lærdi tekniski háskúlin í Íslandi. Útlendskir studentar hava sum oftast lætt við at sleppa til próvtøku á enskum. Háskúlin er í Reykjavík.
Upptøkukrøv
Minsta krav um upptøku til hægri lestur í Ísandi er, at tú hevur vanligan lestrarførleika á sama førleikastigi sum íslendskt studentspógv (ÍS: studentspróf). Vanligasti hátturin at fáa lestrarførleika er at taka eina miðnámsútbúgving. Í einstøkum førum kann vera krav um serligt støði í ávísari lærugrein ella at prógvið hevur eitt ávíst miðalpróvtal, viðhvørt kann eisini vera krav um viðkomandi starvsroyndir. At vera tikin upp til hægri lestur í Íslandi krevst at málsligi førleikin í íslendskum er góður. Tað er sjáldan nakar trupulleiki hjá føroyskum studentum, sum eftir eina stutta tilvenjing skilja og tosa íslendskt. Hóast ein partur av undirvísingartilfarinum er á enskum er at kalla øll undirvísingin á íslendskum. Fleiri av lærustovnunum bjóða skeið í íslendskum undan lestrarársbyrjan. T.d. hevur Háskóli Íslands eitt skeið í fýra vikur í august mánað hvørt ár. Meiri fæst at vita um hetta skeiðið á altjóða skrivstovuni á Háskóla Íslands, sí heimasíðuna. Minst til at lærustovnarnir gera sjálvir av hvørji upptøkukrøvini eru og tí mást tú altíð seta teg beinleiðis í samband við stovnin, fyri at fáa nágreiniliga at vita hvørji krøvini eru. Legg eisini til merkis, at hóast tað ikki er avmarkað upptøka til útbúgvingar, so eru einstakar lærugreinir, sum hava próvtøku eftir hálvt ella eitt ára lestur, har bara teir bestu studentarnir sleppa at halda fram við lestrinum.
Próvtalastigi
Íslendski próvtalastigin er skipaður sum ein 10 talastigi, tvs. at lægsta próvtal er 0 og hægsta próvtal er 10. Próvtali 5 er staðið. Próvtalið 6 er tað sama sum 7,6 eftir 13 talsstiganum. Próvtalið 7 svarar til 8,7 próvtalið 8 er 9,6 og próvtalið 9 er tað sama sum 10,8 eftir 13 talsstiganum.
Upptøkumannagongd
Tað er eingin felags upptøka til íslendskar lærustovnar. Freistirnar eru ymiskar frá stovni til stovns og umsóknarbløð fáast frá lærustovninum. Á Háskóla Íslands er freistin 5. juni fyri norðurlendskar studentar. Set teg í samband við teir einstøku lærustovnarnir og fá meira at vita um freistir og umsóknarmannagongdir.
Lestrarárið
Lestrarárið er ikki tað sama á øllum lærustovnunum, men er vanliga býtt í tvær lestrarhálvur, eina heysthálvu frá september til desember og eina várhálvu frá januar til mai. Á heimasíðunum hjá teimum ymsu stovnunum fæst at vita, hvussu lestrarárið er har.
Góðkenningar
Sum heild kann sigast at er útbúgvingin og stovnurin góðkendur sum hægri útbúgving og er góðtikin av myndugleikunum í landinum so er útbúgvingin eisini góðtikin í Føroyum/Danmark. Heitini sum tú fært í útlandinum nýtast ikki at týðast til okkara cand.mag og líknandi heiti.
Vilt tú kortini hava at útbúgvingin verður mett eftir t.d. teimum donsku reglunum fyri t.d. at sleppa at brúka tey donsku heitini, kanst tú seta teg í samband við FIVU, Ministeriet for Forskning, Innovation og Videregående Uddannelser, tey kunnu geva tær eina vegleiðandi meting av útlendsku útbúgvingini.
Hevur tú tikið partar av eini útbúgving í útlandinum, tað kann t.d. vera fyrsta árið av eini útbúgving og ætlar tær at lesa restina í einum øðrum landi, sum t.d. Danmark, so skal søkjast beinleiðis til lestrarnevndina á deildini tú ætlar tær at lesa á. Tey meta so um útbúgvingina og um hvussu hon hóskar til donsku skipanina. FIVU kann í slíkum førum vegleiða.
Serligar yrkisútbúgvingar
Summar útbúgvingar krevja eitt annað slag av góðkenning. Tað eru yrki sum hava vard heiti og sum koma undir serligar lógir og kravt verður at longdin, bygnaður og innihald eru í samsvari við donsku skipanina. Dømi um slíkar útbúgvingar eru serliga innan heilsuøkið, har tað krevst autorisatión at virka sum m.a. lækni, tannlækni, sálarfrøðingur, fysioterapeutur, ergoterapeutur, sjúkrarøktarfrøðingur og jarðamóðir.
Umsókn um góðkenning av slíkum útbúgvingum skal ikki sendast til FIVU, men til avvarðandi myndugleikar. Meira fæst at vita á heimasíðuni hjá Ministeriet for Forskning, Innovation og Videregående Uddannelser.
Fígging
Sum í hinum norðurlondunum ber til at søkja um SU til tær vanliga livikostnaðin, tvs. bústað, mat og bøkur. Summir stovnar krevja skúlagjald og til ber at søkja SU um stuðul til skúlagjaldið.
Skalt tú fáa SU við tær í útlandið, krevur tað at tú fyrireikar teg í góðari tíð – helst fleiri mánaðir – søkir um at fáa útbúgvingina góðkenda. Tað ger tú við at útfylla oyðublað, sum eitur: ”ANSØGNING om godkendelse af uddannelse i udlandet som SU-berettigende”. Umsóknarblaðið fæst á heimasíðunum hjá SU og Studna.
Ferðastuðul verður latin. Í 2002 var upphæddin 3.466 kr fyri lesandi í Danmark, 5.000 kr. fyri lesandi úr restini av Evropa og 6.000 kr. frá restini av heiminum. Treytin er at útbúgvingin skal vera longri enn seks mánaðir. Meira fæst at vita á heimasíðuni hjá Studna.
Grunnar
Um tær tørvar pening, tá ið tú leggur fíggjarætlanina – tað er rættiliga vanligt – og tú hvørki hevur nóg góða uppsparing ella kann tráðroyna foreldrini, so ber til at lána pening frá Studna og frá SU. Ein annar møguleiki er at søkja pening úr ymsum grunnum, sum lata lesandi stuðul. Eitt yvirlit sæst á heimasíðuni hjá Altjóða Skrivstovuni undir Grunnar.
Bústaðarviðurskiftið
Í Reykjavík er bústaðarávísing fyri lesandi. Søk so skjótt, sum tú veit, at tú ætlar til Íslands, men helst ikki seinni enn 20. juni.
Nøkur hent leinki til studentabýli í Íslandi/Reykjavík:
Stúdentagarðar
Alþjóðaskrifstofa - Háskóli Íslands
Uppihaldsloyvi
Sum føroyingur nýtist tær ikki visum at sleppa at inn í Ísland. Heldur ikki nýtist norðurlendskum ríkisborgarum at søkja um uppihaldsloyvið. Eru spurningar hesum viðvíkjandi fæst meira at vita á Útlendingastofnun.
Íslendskt p-tal
Allir altjóða studentar noyðast tó at fáa sær íslenskt p-tal, so tú kann skráseta teg sum lesandi og fyri at fáa bankakontu í landinum. Íslendskt p-tal fæst á Íslendsku Hagstovuni: Hagstofa Íslands - Tlf. +354 5609880
Onnur kunning
Í fyrsta umfari fæst góð hjálp á Altjóða Skrivstovuni her í Føroyum ella á altjóða skrivstovunum á læristovninum har tú lesur.
Alþjóðaskrifstofa - Háskóli Íslands.
Euroguidence í Íslandi.
Mentamálaráðið í Íslandi.
Slóðir við tilknýti til Ísland
Altjóða skrivstovan í Íslandi
Menntagátt.is - Síða hjá íslendska mentámálaráðnum um framhaldsútbúgving eftir grundskúlan.


text:
Grundhugsjón Frískúlans
Skúlin er eitt stað, har næmingar læra og mennast. Uppgáva skúlans er at virka fyri, at hvør einstakur næmingur lærir og mennist, og í so stóran mun, sum til ber, fær brúkt øll síni evni.
Øll børn mennast, hvør í sínum lagi. Fyri at stimbra og stuðla hvørjum einstakum barni í menning síni á øllum økjum - kognitivum, sosialium/etiskum, kropsligum og musiskum/listarligum - er neyðugt at møta barninum, har tað er, fyri at tað kann mennast so væl, sum tað kann.
Við at geva børnunum verulig akademisk val, gevur lærarin barninum hóskandi ávirkan á og ábyrgd av síni læring og møguleikan fyri at finna og brúka sína rødd. Í øllum hesum er lærarin medvitandi og virkin, sum m.a. fyrimynd, vegleiðari, stuðul, mentor, samskipari og myndugleiki.
Læring er ein aktiv tilgongd í næminginum. Fyri at læra krevst tíð og tryggleiki. Næmingurin skal hava tíð og rúm til at uppdaga, leggja til merkis, eksperimentera, reflektera og eisini at venja og automatisera.
Sosial interaktión er ein týdningarmikil partur av læring. Næmingar læra og mennast gjøgnum upplivingar, royndir og í interaktión við ymiskt tilfar.
Lærarin skapar, saman við næmingunum, eitt stimbrandi og trygt umhvørvi, ein felagsskap, har barnið gjøgnum hóskandi aktivitet fær brúkt og lært ymiskar teknikkir og strategiir. Soleiðis leggur skúlin upp fyri fjølbroytni í læruháttum og í ymiskleikanum í børnunum, og skapar karmarnar, so børnini uppliva gleði í skúladegnum.


text:
Eftir ein steðg í tvey ár fer Statoil nú aftur í holt við at bora eftir olju í Barentshavinum. Orsøkirnar eru fleiri. Millum annað eru útreiðslurnar til gransking av olju vorðnar munandi lægri, og sum heild loysir tað seg nú
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Tann, sum gevur fyri at móttaka, hevur ikki givið.
Lucius Annaeus Seneca


text:
Vil tú lesa sosial-ráðgeva sum fjarlesandi?
Stórur áhugi er í at lesa sosial-ráðgeva sum fjarlesandi. Av somu orsøk verður nú arbeitt við møguleikanum at hava ein heilan flokk av sosial-ráðgeva lesandi sum fjarlesandi á Fjarlestardeplinum.
Hevur tú áhugað í sosial-ráðgeva útbúgvingini, so set teg í samband við Fjarlestrardepilin á tlf. 239340 ella umvegis teldupost info@fjarlestur.fo
Tað hevur týdning, at tey, sum hava áhugað í hesari útbúgvingini, seta seg í samband við Fjarlestrardepilin sum skjótast, soleiðis at greiði fæst á, hvussu nógv hava áhugað í útbúgvingini.
Fjarlestrardepilin
Tlf. 239340 / Tlf. 663000
Email: info@fjarlestur.fo


text:
Richterstigin
Richterstigin er ein háttur at siga frá styrkini á jarðskjálvta. Stigin er logaritmiskur og gongur úr 0 upp í 10. Jarðskjálvtar verða ofta máldir við seismografi.[4] Richterstigin vísir ikki til, hvussu stóran skaða ein jarðskjálvti ger, men harafturímóti til megina í ristingunum í skjálvtamiðdeplinum. Skjálvtamiðdepilin í jarðarskorpuni verður nevnt episentrum. Jarðskjálvtar langt undir jarðarskorpuni kunnu verða máldir ovarlaga á Richterstiganum, men tó bara elva til smávegis skaða. Hinvegin kann ein jarðskjálvti nær jarðarýtuni elva til stórar oyðileggingar, hóast talið á Richterstiganum er lítið. Jarðskjálvtarnir, sum hava rakt fólk harðast, hava vanliga havt eitt virði um 7 ella hægri. Harðasti jarðskjálvtin, sum nakrantíð er máldur, var í Kili í 1960. Hann var 9,5 á Richterstiganum.[5]


text:
Onkuntíð spyrji eg meg sjálva, hví eg tími at brúka so nógvar pengar, tíð og orku uppá at klæðir, make-up, hár osf. Men hvussu eg vendi og dragi tí, so ger tað meg onkursvegna glaða, tí eg fái brúkt mín... Continue reading →
Vit komu til Thailand mánakvøldið og her er onki minni enn fantastiskt! Vit njóta hvørja løtu í vakra umhvørvinum. Fólkini eru so ótrúliga fitt og blíð, og her er so deiliga friðarligt. Vit hava longu upplivað eina rúgvu. Millum annað,... Continue reading →
Andaman Cannacia Resort & Spar – Phuket, Thailand. Ohh dear! ja, tað passar! Leiðin gongur til Thailand. Tvær vinkonur og eg tóku snakkin í álvara og bíløgdu bilettir til hetta vakra staðið. Vit hava leingið snakkað um at tað er... Continue reading →
Tað fyrsta eg hugsi um tá onkur sigur “summar” er “feria”. Men ofta kennist tað ikki sum feria, tað kennist heldur sum ein øðrvísi tilvera, enn tann man upplivir hinar tíggju mánaðirnar. Feria ella ikki feria, so er summarið nakað... Continue reading →


text:
Óhapstrygd
Ein ískoytistrygging til títt innbúgv
Hevur tú verið so óheppin, at tín fartelefon brotnaði, tí tú av óvart misti hana á gólv? Óhapstrygd veitir endurgjald fyri allar bráðkomnar skaðar á ávíst privat innbúgv, t.d. fartelefonir, teldlar, koppastell, sofur og klæðir. Bráðkomin skaði er til dømis skaði, har tú av óvart kemur undir tína snildfon, ið dettur á gólv, og telefonin brotnar.
Í stuttum kann sigast at ein brádligur skaði er:
- Óvæntaður
- Ein brádlig hending
- Ger lutin óbrúkiligan
Óhapstrygd er ein ískoytistrygging til tryggingina Familjutrygd, ið fyrst og fremst er ein trygging til títt innbúgv. Tí er neyðugt, at tú hevur teknað Familjutrygd hjá Trygd, um tú ynskir at keypa Óhapstrygd. Les meira um Óhapstrygd her.
Hjá okkum fært tú eisini Tøknitrygd
Tøknitrygd er ein ískoytistrygging, sum veitir endurgjald fyri allar innanífrá komandi skaðar á elektrisk tól, tað vil siga feilir, sum henda, og sum ikki hava nakra beinleiðis skaðaorsøk. Eitt dømi er, at sjónvarpið brádliga sløknar og tendrar ikki aftur. Les meira um Tøknitrygd her.
- Tak niður faldara um Familjutrygd her.
- Tak niður treytir her.
- Tak niður umsóknarblað her.
- Fá eitt óbindandi tilboð


text:
Eirikur Lindenskov 08.08.2018 (12:16)
Læknamiðstøð feldi sterka mannin í Betri
Dupultleikluturin hjá Birgiri Nielsen í eini sølu og einum leigusáttmála við Tórshavnar kommunu í sambandi við bygning á Kirkjustræti í Hoyvík hevur nú kostað honum týdningarmikla starvið sum sterkasti maðurin í Betri samtakinum.
Birgir Nielsen gjørdist nevndarformaður í P/F Betri og Ognarfelag Tryggingartakaranna 21. apríl í fjør.
Men í sambandi við søluna av bygninginum hjá Erlingi Bech við Kirkjustræti í Hoyvík og av einum leigusáttmála, sum nýggi eigarin hevur gjørt við Tórshavnar kommunu, er Birgir Nielsen gjøgnum felag sítt, Nira, lagdur undir at hava ein dupultleiklut. Sum nevndarlimur í Betri samtakinum hevur hann ein kappingarklausul, sum m. a. inniber, at hann má ikki handla í stríð við áhugamál hjá Betri samtakinum. Tað merkir millum annað, at hann ikki má starvast sum húsameklari.
Áðrenn Tórshavnar kommuna gjørdi leigusáttmálan við nýggja eigaran av bygninginum við Kirkjustræti, var kommunan í samráðingum við Betri samtakið um at leiga bygnignin hjá Betri á Hálsi, har sum Brunatrygging helt til í sínari tíð. Hetta varð av ongum, tá Tórshavnar kommuna valdi bygnigin við Kirkjustræti í staðin.
Men sambært tíðindaskriv frá Betri í morgun, sigur Birgir Nielsen, at hann ikki metir seg hava gjørt nakað galið í málinum. Men hann hevur kortini valt at taka seg aftur fyri at forða fyri, at umtalan, sum hevur verið um hansara leiklut í málinum, fær nakra neiliga ávirkan á Betri samtakið.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tá ið tú rennur New York marathon so skal tú renna yvir 5 brúgvar og í gjøgnum 5 býarpartar. Men Brooklyn bridge er ikki ein av brúgvinum, hana gingu við yvirum týsdagin.
Fyri sløkum ári síðani syrgdi primus motur Ruth Johannesen fyri at vit fingu startnummur til New York marathon 2017. Tað vísir seg at tað Ruth stingur út í kort verður góðtikið uttan stórvegis hóvastak. Gott at vit hava Ruth til at draga stóra lessi.
Nú flestu eru farin til guðstænastu her í grannalagnum havi eg sett meg við telduna fyri at hugaleiða eitt sindur um okkara vitja her í USA, sum byrjaði við at vit runnið New York marathon seinasta sunnudag.
Umvegis Keflavík lendu vit í JFK floghavnini í New York seint fríggjadagin, og stórvegis annað enn at koma á hotelli hendi ikki hendan dagin. Tíðliga leygarmorgunin gekk leiðin á messuna, at heinta startnummar. Øll fingu sær eitt vikukort til The Subway, sum vit hava havt stóra gleði av meðan vit vóru í New York. Um kvøldi fóru fleiri av okkum til pastaparty í Central Park, seinasta máltíðin áðrenn stóra slagi.
Tíðarmunurin uppá 5 tímar hevur gjørt tað at vit eru vaknaði sera tíðliga hvønn morgun meðan vit hava verið her, og tað hevur verið super, eftir sum vit tískil hava útnytta dagarnar fult út. Sunnumorgun vórðu vit longu avheintaði á hotellinum kl. 5:35, veðrið var gott, men sera sera kalt. Men hetta vóru vit fyrireikaði uppá so vit vóru væl ílatin. Ti vit bíðaðu í einar 2 tímar úti á Staten Islands til skoti var til start.
Eg hevði startnummar 3825 og skuldi eg starta í fyrstu grønu bylgjuni kl. 9:50. Mín stórsta avbjóðing tá ið man fer inn í startøki er neyðin at sleppa av við vatni. Tað vísir seg sum um man vil pissa allatíðina. Hálvan tíma áðrenn startin verður man sleptur út á Verrazzano brúgvina har eingi toilettir eru, og tá verður eisini sagt at um man pissar á brúnni og verður uppdagaður kann man blíva kolldømdur. Men tá ið man skal so skal man, so eg breyt reglurnar, eg trokaði meg út til síðina, hugdum um onkur vaktur var har, so lat eg vatni falla. Fleiri við mær gjørdi tað sama.
Klokkan 9:50, aftaná eina stutta talu frá formanninum í New York Road runners og amerikanska tjóðsangin, var fyrsta bylgja skotin í gongd, við Frank Sinatra, syngjandi kenda sangin New York, New York. Leiðin gekk vegis fyrstu brúnna Verrazzano brigde gjøgnum gøturnar í New York. Stemningurin var fantasktiskur at kalla allan vegin. Burtursæð frá brúgvinum og býarpartinum Williamsbourgh var rómurin frá áskoðarum fantaskiskur. Í Williamsbourgh búgva fyri tað mesta ortodoksir jødar, og teirra religión loyvir ikki at útvísa begeistring, tískil var tað ógvuliga friðarligt í hesum býarparti.
Eg føldi meg serstakliga væl heilt fram til 30 km og hetta undraðist eg satt at siga yvir, eg legði hart út, og tað føldist ikki so hart, eg valdi ikki at seta ferðina niður eftisum eg hevði eina vón um at eg kanska fór at halda, mín ½ marathon tíð var so 1:27:31. Men tíverri so skuldi ikki verða, trøðini vaksa ikki inn í himmalin, tá ið eg kom á Willisbridge, føldi eg fyrstu ferð rættuliga møði, sera tungt at koma tvørtur um, yvirhálaður av fleiri, eisini kvinnum. Eg mannaði meg tó upp, men hvatr var einki at gera, eg mátti, broyta mína ætlan og góðtakað at tað var ikki á hesum sinni eg komi undir 3 tímar, mítt loyniliga mál. Nú ráddi bara um at klára mítt officiella mál um at koma undir 3 tímar og 5 minuttir.
Á so at siga øllum vatnpostum fekk eg mær at drekka, og longu við ½ marathon valdi eg eisini at taka energi drinks, og tá ið bananir komu á banan við 35 km valdi eg eisini at taka av tí tilboðnum.
Gott nokk havi eg runnið í New York í 2010 og veit eg at tað er ein tung ruta, men faktiskt er hon nógv tyngri enn eg havi givið mær far um. 4 av brúgvinum eru tungar at koma tvørtur um, eisini er fitt av mótbrekku, og endin er ikki akkurát eitt uppløb har til ber at seta ferðina upp.
Eg megnaði at halda ferðini so nøkurlunda, fekk enntá sett ferðina eitt sindur upp seinastu 2 km, soleiðis at tá eg eg kom um málstrikuna segði urið hjá mær 3 tímar 4 minuttir og 09 sek. Eg var í knúsi, er ikki ov nógv sagt, men eg náddi setningin, so eg eri avbera væl nøgdur. Við eitt sindur fleiri kilometrum í beinunum hevði eg kanska megna mítt loyniliga mál, men tað fáa vit so ikki svar uppá á hesum sinnið.
Vit hava so dagarnar aftaná marathon renningina reika runt í New York, sæð ymisk kend støð, eti ósunnan amewrikanska mat og sum eg nevndi fyrr var íløgan í vikukorti til The Subway ein góð íløga, sum vit øll gjørdi dugliga brúk av.
Fríggjadagin gekk leiðin til Washington, her hava vit sæð fleiri kend støð, har í millum hvítu húsini.
Ein væleydna marathon feria er komin at enda, vit sita nú í bussi á veg til internationala flogvøllin í Washington.


text:
Gløggir sannleikar úr eplaveltuni
6. juni 2018
Úr eplaveltu norðan fyri Ljósáir er mynd av Eiriki í Jákupstovu, tjóðveldismaður um ein háls - og sum ongum líkari - filosoferer um, hvussu best er at leggja til rættis egna luttøku á næsta løgtingsvali
Tá ið ikki ber so væl til við Tjóðveldisflokkinum við ræðið, og at hann ikki vil bjóða sær til at finnast at politikkinum - og uppstilling má eisini hugsast um - so má finnast uppá okkurt heilt annað.
Skipanin, sum Løgtingið hevur samtykt, kann altíð fáa skyldina fyri eitt ella annað. Hon má broytast í stundini, heldur Eirikur. Men hvat, hon skal broytast til, verður ikki sagt. Tað liggur líka sum í luftini, at nú má farast aftur til avgomlu skipanina við 7 valdømun.
Hetta er ein skipan, sum í sera nógv ár skeiklaði atkvøðubýtið millum flokkar í Løgtinginum, og ein skipan, sum føroyingar ikki longur vilja hava.
ÓHAPPAMAÐUR
Maðurin í eplaveltuni er serkønur í at kanna óhepnar samanfallandi umstøður, tá ið ólukkur henda, flogfør detta niður, tok koyra av jarnbreytum, bilar fara av vegnum, og helst eisini, tá ið seyðir verða yvirkoyrdir, o.s.f.
Út frá hesari fantastisku servitan kemur hann til, at valskipanin má broytast. Edmund Joensen hevur jú gjørt hana fyri sína egnu skyld fyri at verða afturvaldur. Samanfallandi ólukkurnar, sum hann uppfinnur, siga frá hesum, sambært honum sjálvum.
NÚ ENDAR HEILT GALIÐ
Vanlukkurnar byrja við at Løgtingið, hugsið tykkum, velur Edmund Joensen úr Sambandsflokkinum til formann fram um Hergeir Nielsen úr Tjóðveldi. Og so einaferð afturat velja hann við øllum atkvøðunum i Løgtingininum. Tað sigur seg sjálvt, her má enda galið. Tað ger tað eisini sambært Eriki i Jákupstovu.
Ikki færri enn 19 av 32 tingfólkum úr øllum politisku flokkunum á Løgtingið atkvøddu fyri einum valdømi. Frammanundan var gjølla kannað hjá øllum flokkum, um undirtøka mundi vera til at broyta til eitt valdømi. Undirtøkan var góð.
Hetta má sjálvandi vera sjálvdráttur hjá Edmundi, uppsnissaður sum hann er.
Ikki minst í Tjóðveldinum var stór undirtøka fyri einum valdømi, so her hevur Jákupstovumaðurin helst eina avbjóðing.
20 ÁRA TALA UM EITT VALDØMI
Ikki at taka tað við, at skipanin var himmalrópandi órættvís í nógv ár, og at Tingið í eini umleið 20 ár hevði tosað um broytingar og eitt valdømi, tað virkar heldur óumhugsað.
Nú oyggjarnar eisini vóru samanbundnar, so eini 85 prosent av Føroya fólki kundu koyra til hvønnannan innafyri ein tíma ella so, og so at samgonguskjalið hjá samgonguni segði, at valskipanin skuldi endurskoðast, tað hevur løgið nokk ongan áhuga hjá Eriki í Jákupstovu.
Heldur ikki, at Tingið kundi meta stórdriftsfyrimunir við tíðini, sum kundu vísa seg við felags havnaløgum, bátahyljum, skúlum, ítrottaøkjum, eldraøkinum o.s.f. Hetta kemur ikki geniinum til hugs.
KVINNUR FJØLTÁTTAST Á TINGI
Umframt hetta, at við einum valdømi komu nógv fleiri kvinnur í Løgtingið. Á Tingi hava vit brúk fyri kvinnum. Tær hava ofta aðrar hugsanir enn menn, tær eru jú vitugar og gløggar. Hetta leggur Jákupstovumaðurin ikki lag í. Hann hugsar bert um seg sjálvan og 7 avoldað valdømi.
Her koma húðaskógvarnir undan.
At tað er eitt mál, sum eitt landstýri - við góðari samvitsku - kann leggja til Løgtingið sjálvt at loysa, sum t.d. egnu valskipan, tað kemur heldur ikki serfrøðinginum til hugs.
Hetta var so valskipanin. Eirikur vil sjálvandi hava, at tað er Edmund Joensen, sum avgreiddi alt sjálvur. Sannleikin er, at allir flokkar í Løgtinginum - uttan bindingar av samgonguni - kundu taka avgerð um tað eina valdømið. Tað endaði við stórum meiriluta. 19 av 32 tingfolkum úr øllum flokkum atkvøddu fyri.
Soleiðis er demokratiið.
Ein valskipan er fyri fólkið í Føroyum. Hon er ikki fyri, hvat passar tingfólkum og Jákupstovumanninum best.
DEMOKRATISK SKIPAN
Valskipanin er gjørd, so vit fáa rættvíst býti millum flokkarnar. Hetta er ein demokratisk skipan, tí nú kunnu føroyingar allir velja, hvønn tey vilja, hvar í landinum tey enn búgva. Og ikki tvingast ella lata vera við at velja, tí flokkurin ikki fær umboðan álikavæl, ella sjálvandi fær umboðanina.
At lata føroyingar aftur í spennitroyggjuna við 7 valdømum, fer at standa fyri rokningina hjá Jákupstovumanninum.
Hvat passar Edmund Joensen, sum Eirikur i Jákupstovu vil hava tað til? Man sonevnda ”analysan” vera sonn og røtt? Jú, sambært honum er jú alt tann ævinligi sannleikin - ikki eitt einasta orð er galið. Punktum.
Kanska skuldi Jákupsstovumaðurin hildið seg til eplaveltuna, men hann vil jú so fegin stilla upp fyri Tjóðveldi - men einans í teimum 7 avoldaðu valdømunum. Øllum er loyvt at stilla upp, men í dag í einum serstakliga fólkaræðisligum valdømi.
Nú kundi ein hóskandi spurt, hvør ið eigur tær nógvu hepnu hendingarnar, sum eru farnar fram í einum valdømi, og hava ført okkara land so langt framá?
Tær eiga Føroyar, sum eru eitt av bestu samfeløgunum í heiminum, heiðurin av einum fólkaræðisligum valdømi.
Edmund Joensen
løgtingsmaður fyri Sambandsflokkin
RN
Aftur


text:
Fyrsta heila Danska Nýggja Testamentið kom út í 1524.
Christian III gav út fyrstu heilu Bíbliuna í 1550.
Gamlar Danskar Bíbliur, eldri enn 1904, eru týddar eftir Textus Receptus, sum King James bíblian er týdd eftir. Undirritaði eigur eitt eintak av týðingini frá 1740, og hon fylgir King James tekstinum rættiliga nær, tó við veikum støðum, so sum ymsastaðni í Sálmunum.
Danskar “bíbliur” eftir 1904 fylgja allar korruptu standard tekstunum hjá Westcott & Hort, og kunnu tí ikki brúkast. Nýggjar Danskar týðingar eru mangar hvørjar heilt forkastiligar.
Reinar Danskar Bíbliur:
1524 Christian II’s Nye Testamente
1550 Christian III’s Bibel
1589 Frederik II’s Bibel
1607 Hans Poulsen Resens bibeloversættelse
1633 Christian IV’s Bibel
1647 Hans Svanes revision of Resens oversættelse
1740 Christian VI’s Bibel
1819 Frederik VI’s NT
1866 Biblen eller den kristne kirkes hellige Skrift
Longur fram loysir seg ikki at fara, tíverri.


text:
Julius Lester er amerikanskur rithøvundur, føddur 27. januar 1939 í St. Louis, Missouri.
Fyrst í trýssunum var hann aktivur í virkseminum fyri mannarættindi, fyrst sum fólkasangari.
Hann var eisini í Norðurvietnam og tók myndir fyri at skjalprógva árinið av krígnum.
Hann skrivaði fyrstu bók sína um guitarspæl saman við kenda fólkasangaranum Pete Seeger í 1965 og gav tvær plátur út við fólkasangi.
Hann hevur skrivað yvir fjøruti bøkur fyri børnum og vaksnum, sum snúgva seg um rasuviðurskifti og politikk.
Hann hevur starvast sum professari fyrst við gransking í afro-amerikanskum evnum og síðani í evnum um Miðeystur og jødadóm. Hann var noyddur at fara frá starvinum í afro-amerikanska instituttinum á universitetinum í Massachusetts fyri í bók sínari, Lovesong, at hava ákært rithøvundan James Baldwin fyri anti-semitiskar útsagnir.
Hann starvaðist síðan á instituttinum fyri jødiska gransking til 2003. Hann hevur einaferð sagt í einari samrøðu, at svørt hava ta áskoðan, at jødar eru hvít fólk. Tey skilja ikki, at jødar ikki fata seg sjálv sum hvít.
Fyrsta barnabók hansara, To be a Slave, kom út í 1969; hetta er eitt savn við søgum, grundað á frásagnir, sum trælir hava havt á mannamunni í mong ár. Hann vann Newbery Honor fyri bókina og hevur síðan skrivað fleiri bøkur og vunnið nógvar heiðurslønir.
Útgávur:
1991 Dreymurin um fría lívið
Heiður:
1969 Newbery Honor
1970 Lewis Carroll Shelf Award
1972 Lewis Carroll Shelf Award
1973 Lewis Carroll Shelf Award
1983 Coretta Scott King Honor fyri Dreymin um fría lívið
1987 Parents´Choice Story Book Award
1988 Coretta Scott King Honor
1988 Reading Magic Award
1990 Parents´Choice Story Book Award
1995 Boston Globe-Horn Book Award
1995 American Library Association Notable Book
1995 Caldecott Honor
1996 ALA Notable Book
2006 Coretta Scott King Award


text:
Niels Finsen sum studentur
Christian Bærentsen segði frá:
Í 1880 vóru fáir føroyingar í Danmark... Umframt meg vóru bert tveir føroyskir studentar /.../
Tveir av teimum føroysku studentunum høvdu longu í nøkur ár havt bústað í tveimum stovum á 3. gongd nr. 12 á Regensuni (ovast uppi, í horninum móti Købmagergade og Store Kannikestræde) og tað lukkaðist okkum enn í nøkur ár at eiga hann, við tað at altíð ein føroyingur kom inn so hvørt sum ein annar fór út, so at har var í nakað nógv ár líkasum ein miðstøð hjá føroyingum; har vóru m.a. tær fyrstu føstuinngangs-veitslurnar hildnar, og har vistu føroyingar av, at landsmenn altíð vóru at hitta /..../ Í 1882 kom Niels Finsen (Reykjavík) og í 1883 Jakob Jakobsen (Herlufsholm) inn á Regensina./.../
Um lívið innan Føroyingafelag (stovnað 1881. TS) skal eg annars lítið siga. Tað gekst nóg so væl; rættiliga góðar røður vórðu hildnar; vit fingu okkum ein føroyskan bát, sum var okkum til mikla gleði (ofta róðu ella sigldu vit til Charlottenlund ella Klampenborg og eina ferð – eitt roysni – til Malmö og heim aftur). Ein tann ídnasti á bátinum var Niels Finsen – og eisini raskur at smíða, um okkurt var at bøta um bátin. Eg hitti hann ein dagin – tað var nøkur ár seinni – í støðni; hann sat og smíðaði í bátinum, og eg segði við hann: fittur ert tú í hondunum! Hann svaraði mær aftur: Á ja, snikkari kann eg kanska verða, um ikki annað, - Eingin hugsaði tá, at hann skuldi fara at vinna sær eitt navn, gitið um alla verðina.
Hitt føroyska studentafelagið í Keypmananhavn. 25 ára minnisrit
Keypmannahavn 1935: 11, 13-14.
- Skrivað hevur | Christian Bærentsen
- Dagfesting | 11.04.2018
- Bólkur | Tíðindi


text:
Lýsing
Ver við til at menna føroyskt kynbótaarbeiði.
Føroyskur laksur hevur sera gott orð á sær og verður viðurkendur sum besti laksur á marknaðinum fyri sín serliga smakk og góðu dygd. Eitt gott kynbótaarbeiði er viðvirkandi til at tryggja, at føroyskur laksur eisini frameftir varðveitir eina kappingarføra støðu á marknaðinum.
Vit sóknast tí eftir einum eldhugaðum persóni við høgum fakligum førleikum til at leiða kynbótaarbeiðið.
Starvið
Sum leiðari til lívfiskaframleiðsluna skalt tú uppbyggja kynbótaarbeiði í sambandi við føroysku laksastammuna og við tíðini menna eina framleiðslu, ið skal tryggja Bakkafrost kynbøtt rogn við hægstu góðsku. Leiðarin hevur fakliga ábyrgd av kynbótaarbeiðinum og ábyrgd av rakstrinum av lívfiskastøðunum við Áir og í Skopun.
Leiðarin til lívfiskaframleiðsluna hevur fylgjandi høvuðsuppgávur:
at skipa og endurreisa kynbótaarbeiðið í sambandi við føroysku laksastammuna, herundir at menna eina kynbótakjarnu við verandi lívfiski, og tryggja at lívfiskastovnurin hevur eina genetiska breidd og variatión
at tryggja optimalan rakstur av lívfiskastøðunum, herundir at skipa virksemi á ein tryggan og burðardyggan hátt
at tryggja fiskaheilsu- og vælferð, og at umhvørvið verður røkt á burðardyggan hátt
at tryggja innanhýsis mannagongdir og arbeiðsgongdir, umframt tilhoyrandi skrásetingar
at luttaka í verkætlanum
at røkja aðrar viðkomandi uppgávur innan virkisøki
Leiðarin til lívfiskaframleiðslu vísir til alileiðaran fyri aling á landi og er staðsettur við Áir. Eftirfylgjandi staðseting er tengd at staðseting av nýggjari lívfiskastøð.
Tín vangamynd
Tú hevur útbúgving frá hægri lærustovni innan t.d. lívtøkni, verkfrøði, djóralæknafrøði ella aðra lívfrøðiliga bakgrund. Royndir innan aling og/ella genetik er ein fyrimunur. Vit vænta, at tú
- hevur góð leiðslu- og samstarvsevnir
- ert trúverdur, miðvísur og hevur hugflog
- ert væl skipaður og megnar at raðfesta
- hevur góðar KT-førleikar
- hevur góðan kunnleika til føroyskt, danskt og enskt, bæði munnliga og skrivliga
Tað er týdningarmikið, at tú kennir teg aftur í virðisgrundarlagnum hjá Bakkafrost, sum er at vera ábyrgdarfull, vísa virðing og vera íðin, effektiv og framsøkin.
Vit bjóða
Eitt áhugavert starv í eini fyritøku, sum er í støðugari menning. Talan er um starv við stórum avbjóðingum, har lyklaorðini eru broytingar, menning, uppfylging og effektivisering. Vit kappast á altjóða marknaðum, har áhaldandi menning og innovatión er lykilin til at standa seg í kappingini um kundarnar.
Løn og setanartreytir
Løn og setanartreytir eru sambært avtalu.
Meira at vita
Vilt tú hava meira at vita um starvið, ert tú vælkomin til at seta teg í samband við Rúna Olsen, alileiðara, á tel 23 51 25, t-post ruol@bakkafrost.com.
Umsókn
Umsókn til starvið við CV, avriti av prógvum og viðkomandi tilfari skal sendast við t-brævi til hr@bakkafrost.com.
Umsóknarfreist
Starvið verður at seta sum skjótast. Umsóknarfreistin er mánadagin 5. apríl 2018, kl. 12:00.
Allar umsóknir verða viðgjørdar í trúnaði.
Um Bakkafrost
Bakkafrost er størsta alifyritøka í Føroyum. Samtakið hevur fulla virðisketu frá fóðri, smolt- og laksaaling, kryvjing, liðugvøruframleiðslu til sølu. Framleiðslan av mjøli, lýsi og fóðri (FOF) er á Havsbrún í Fuglafirði. Kryvjivirkini eru á Glyvrum, í Kollafirði og í Vági, meðan liðugvøruframleiðslan (VAP) er á Glyvrum, og alivirksemið er í Norðoyggjum, Eysturoy, Streymoy og Suðuroy. Høvuðsskrivstova felagsins er á Glyvrum. Samanlagt hevur samtakið 960 fulltíðar starvsfólk.


text:
Ótroyttiligi tónleikagranskarin/
Skrivað hevur: Leif Hansen
Marianne Clausen (1947-2014)
3351 løg eru fest á blað og útgivin. Í sær sjálvum er hetta at rokna sum eitt roysni og av ómetaligum stórum týdningi fyri framtíðar gransking í evninum. Tað fyriliggja nú í fýra snotiligum bókum eitt stórt úrval av lagatilfari, sum ikki var lætt atkomuligt áður. Fyri stuttum lat Marianne so enn eina bók úr hondum, har hon savnaði tilfar úr teimum fyrstu bókunum í einum bindi. Marianne hevur verið ígjøgnum nærum allar kendar upptøkur av føroyskum fólkasangi og við stórum hegni skrivað niður á blað eitt breitt úrval av løgunum.
Nótaskriftin hevur sínar avmarkingar og langt kann sum kunnugt verða millum klingandi sálmasang, kvøðing ella skjaldrasang og nótablað. Innan tónleikaetnologiina er trupulleikin við transkriptión av slíkum slag vælkendur. Transkriptiónin verður ongantíð objektiv, men fer altíð at bera brá av tulking hjá tí, sum skrivar niður. Ein niðurskrift verður tí einans ein lýsing av einum lagi, og hvussu ávísi sangarin framførdi tað tá upptøkan varð gjørd. Vit fara heldur ongantíð identiskt at kunna framføra føroyskan dans, sálmasang ella skjaldur bara út frá nótunum. Verða løgini á nóta tiknin út úr rætta kontekstinum eru tey neyvan at kenna aftur. Men transkriberaðu løgini loyva okkum hinvegin at studera hetta ovurhonds stóra lagatilfar. Uppskriftirnar gevur okkum eina góða peiling av tónleikaliga innihaldinum, rytmu og tónalitet í løgunum. Við einum so royndum og nærlagdum nótaskrivara sum Marianne Clausen var, kunna vit verða vís í, at vit við teimum avmarkingum, sum liggja í nótaskrift, neyvan sleppa nógv nærri tónleikakelduni. Ótroyttiligi tónleikagranskarin gjørdi eitt megnar arbeiði, til gleði og gagns fyri framtíðar tónleikarar og ikki minst tónleikagranskarar.


text:
Til kappingina verða hjálparfólk frá Havnar Fimleikafelag.
HF: 5 lið, gentur a & b vinnari frá B-kappingini, unglingar a & b og kvinnur
Ljósið: 3 lið, gentur, unglingar og kvinnur
Støkk: 2 lið, gentur og unglingar
Venjingartíðir:
hvørt lið fær 10 min. Í venjingartíð.
Ljósið: 12.20 til 12.50 3 lið
HF: 12.50 til 13.40 5 lið
Støkk: 13.40 til 14.00 2 lið
Eisini fara vit at síggja liðini frá kappingini seinasta leygardag við pinkum, smágentum og gentum.
Kappingin verður leygardagin kl. 15.00
Vit fara at hava lutakast, hvørjari raðfylgju liðini skulu kappast.
1. versið av Tjóðsanginum verður sungið við byrjan.
Heiðursmerkir verða givin: 1-2-3 og steyp verður givið til ognar.
Kostnaðurin fyri vaksin kr. 100,00 og børn 20,00
Vit gleða okkum at síggja tykkum, og ynskja tykkum øllum góða eydnu :o)
Við ítróttarkvøðu
FFS